
Vis  den  til  venner  og  bekendte 


KLOSTERTRYKKERI  ET 


Fra  missionens  præsidentskab. 

Lad  os  i  dag  besøge  Profeten  Joseph  Smith.  Profeten  blev  født 
under  meget  beskedne  forhold.  Hans  fader  var  en  fattig,  hårdt 
arbejdende  mand,  som  levede  og  arbejdede  på  en  farm  hele  sit 
liv.  Under  sådanne  levevilkår  var  familien  nært  knyttet  til  ham, 
og  som  følge  deraf  lærte  de  at  elske  Herren  og  deres  medmenne- 
sker. Bibelen  var  deres  ven,  og  de  prøvede  at  følge  dens  lær- 
domme og  havde  fuld  tro  på  de  lærdomme,  den  indeholdt.  Det 
var  denne  tro  og  det  beskedne  liv,  som  fik  Joseph  til  at  gå  ud 
i  lunden  for  at  bede,  da  han  var  14  år  gammel.  Og  det  var  hans 
urokkelige  tro  og  rene  hjerte,  som  førte  hans  bønner  op  til  him- 
len, og  Herren  besvarede  hans  bønner.  Gud  Faderen  og  hans 
Søn,  Jesus  Kristus,  talte  til  ham  og  spurgte  ham,  hvad  han  øn- 
skede. Han  ønskede  blot  at  vide  det  samme,  som  tusinder  af  men- 
nesker i  verden  i  dag  ønsker:  Hvilken  af  alle  kirkerne  er  den 
rette?  En  af  dem  må  ganske  sikkert  have  sandheden,  men  hvil- 
ken af  dem?  Herren  kunne  ikke  lyve,  så  Joseph  fik  den  sand- 
hed at  vide,  at  ingen  af  dem  var  Jesu  Kristi  sande  kirke.  Joseph 
undrede  sig  over  dette,  men  han  kunne  ikke  gøre  noget.  Han 
vidste,  at  han  havde  set  et  syn  og  turde  ikke  fornægte  det  og 
kunne  heller  ikke  se  nogen  grund  til,  at  han  skulle  gøre  det. 
Derfor  gjorde  han  det,  han  var  blevet  rådet  til,  og  var  trofast 
i  alle  ting,  og  da  Herren  havde  prøvet  ham  og  så,  at  han  ville 
være  trofast,  sendte  han  engelen  Moroni  ned  til  Joseph  Smith 
for  at  overlevere  pladerne  til  ham.  Hvis  vi  undrer  os  eller  spør- 
ger os  selv,  hvorfor  alt  dette  skete,  er  der  kun  eet  svar:  fordi 
en  14-årig  dreng  gik  ud  i  skoven  for  at  bede. 

Det  synes  naturligt  for  folk  at  løbe  væk  fra  forfølgelse  og  spe- 
cielt, når  de  bliver  kritiseret,  men  vi  ser,  at  Profeten  ikke  gjorde 
dette,  han  var  mere  som  Frelseren  i  den  henseende  end  noget 
andet  menneske,  vi  kender.  Hans  motto  var,  at  man  skal  ikke 
flygte  fra  djævelen,  men  tjene  Herren.  Under  store  vanskelig- 
heder fortsatte  han  sin  vej,  indtil  han  havde  oversat  Mormons 
Bog,  og  derefter  blev  bogen  trykt  med  vidnernes  vidnesbyrd,  og 
den  erklæring  blev  fremsat  for  verden,  at  Mormons  Bog  inde- 
holdt Jesu  Kristi  evangeliums  fylde. 

Profeten  modtog  det  aronske  præstedømme  af  Johannes  Dø- 
beren og  det  melkisedekske  præstedømme  af  Peter,  Jakob  og 
Johannes,  og  var  i  stand  til  at  organisere  Jesu  Kristi  Kirke  den 
6.  april  1830,  og  hans  trængsler  forøgedes  stadig,  ja,  så  meget, 
at  vi  almindelige  mennesker  undrer  os  over,  hvorledes  et  døde- 
ligt menneske  kunne  gennemgå  alt  det,  han  gennemgik. 

Jo  mere  de  forfulgte  ham,  jo  stærkere  blev  han,  han  frygtede 
intet,  thi  Herren  var  med  ham,  og  han  vidste  det.  Han  kunne 
være  bundet  i  lænker  og  rejse  sig  majestætisk  og  irettesætte 
fjenden,  og  de  lyttede  til  hans  befalinger  og  hørte  op  med  deres 
skældsord. 

Medens  han  under  alle  forfølgelser  og  prøvelser  blev  stærkere 
i  Herrens  øjne,  modtog  han  de  åbenbaringer,  der  indeholdes 
i  Lære  og  Pagter,  og  som  har  været  vejleder  for  denne  Kirke 
siden  den  tid,  og  vil  vedblive  dermed,  indtil  Kristus  kommer 
for  at  herske  og  regere.  Til  slut  ser  vi  Joseph  Smith  i  Carthage 

fængsel,  ventende   på   retssagen,   da   den    vrede   pøbel  brod   ind 
og  skod   ham  og  hans  broder  nyrum. 

Dette  kostede  Kirken  og  verden  det  bedste  blod  i  det  19.  år- 
hundrede og  vil  blive  betragtet  som  et  vidnesbyrd  om,  at  mor- 
monismen er  sand  og  at  Joseph  Smith  var  en  sand  Herrens 
Profet. 

Junius  M.  Sorensen, 
Missionspræsident. 


Tabernakel-korets  Europa-tourné. 


Vi  bringer  hermed  et  billede  af  den  anden  af  tabernakel-korets  to 
organister,  Frank  W.  Asper.  Begge  organisterne,  Alexander  Schreiner, 
hvem  vi  bragte  billede  af  i  sidste  nummer  af  Stjernen,  og  Frank  \V. 
Asper,  vil  ledsage  koret  på  dets  tourné  til  Europa  i  august  og  septem- 
ber. Som  tidligere  omtalt  vil  koncerten  i  Kobenhavn  finde  sted  lordag 
den  3.  september  i  Odd-Fellow  Palæet.  På  given  foranledning  med- 
deler vi  hermed,  at  vi  ikke  kan  tage  imod  forudbestillinger  på  billet- 
ter til  koncerten,  i  hvert  fald  ikke  forelobig.  Der  vil  til  sin  tid  blive 
bragt  meddelelse  om  tid  og  sted  for  bestilling  og  kob  af  billetter. 

Åndfuld  klaverkunst. 


Således  lød  overskriften  på  en  af  de 
anmeldelser,  der  blev  bragt  i  pressen 
efter  Grant  Johannesens  koncert  fredag 
den  4.  februar  i  København.  Grant  Jo- 
hannesen er  fra  Salt  Lake  City  og  er 
medlem  af  vor  Kirke,  og  det  var  første 
gang,  han  skulle  spille  i  København, 
den  by,  som  af  alle  kunstnere  er  så 
frygtet  for  sin  strenge  kritik.  Grant  Jo- 
hannesen kom,  så  og  sejrede,  og  sjæl- 
dent har  man  hørt  et  så  spontant  bifald 
ved  en  kunstners  første  optræden  i  Kø- 
benhavn. De  søskende,  som  ikke  over- 
værede koncerten,  narrede  i  sandhed 
sig  selv  for  en  stor  og  vidunderlig  op- 
levelse. Efter  koncerten  havde  missions- 
præsidentparret  og  nogle  af  de  missio- 
nærer og  søskende,  der  overværede 
koncerten,  lejlighed  til  at  hilse  på  den 
store  kunstner,  som  var  meget  glad  ved 
på  denne  måde  at  have  lidt  forbindelse  med  sin  Kirke  under  sit  for- 
cerede rejseliv. 

Vi  bringer  hermed  et  par  af  de  fine  anmeldelser: 


Grant  Johannesen. 


Åndfuld  klaverkunst. 


Dagens  Nyheder: 


Det  var  i  aftes  første  gang,  den  brillante  amerikanske 
klaverspiller  Grant  Johannesen  gav  koncert  i  København, 
og  det  bliver  bestemt  ikke  den  sidste.  Det  ry,  som  altid 
sendes  i  forvejen  for  en  hidtil  ukendt,  udenlandsk  musi- 
ker, havde  for  en  gangs  skyld  ikke  løjet. 

Grant  Johannesen  er  i  sandhed  en  stor  pianist,  og,  hvad 
der  næsten  er  vigtigere,  en  stor  og  åndfuld  kunstner,  der 
i  et  ualmindeligt  fint  afvejet  program  fik  vist  hele  sin 
spændvidde  som  tekniker  og  menneske.  Lad  være,  at  den 
indledende  fis-moll  toccata  af  Bach  næsten  var  overeks- 
poneret i  sin  monumentale  vælde,  —  så  stod  den  dog  som 
en  festlig  portal  til  aftenen.  Programmet  bestod  iøvrigt  gan- 
ske enkelt  af  Schumanns  6  intermezzoer,  opus  4,  César 
Francks  præludium,  koral  og  fuga,  tre  lyriske  stykker  af 
Grieg  og  Ravels  raffinerede  »Gaspar  de  la  nuit«. 

Og  det  var  såmænd  ligegyldigt,  hvad  Grant  Johannesen 
rørte  ved  af  disse  brogede  værker,  den  Schumannske  ro- 
mantik og  pianistiske  verve,  Francks  brede  menneskelig- 
hed, især  i  den  prægtige  midtersats,  Griegs  lette  og  føl- 
somme ynde  og  Ravels  udspekulerede  klangfarver,  alt  le- 

Politiken : 


vede  og  åndede  i  Grant  Johannesens  dybt  indlevede  for- 
tolkning og  suveræne  tekniske  mesterskab.  —  Han  fik  i 
går  erobret  Kobenhavn,  og  det  stormende  bifald,  som  til 
slut  takkede  ham  for  den  storartede  aften,  vil  forhåbentlig 
snart  lokke  ham  hertil  igen. 

Sig.  B. 

Det  sjældne. 

Den  enestående  føromtale,  der  har  været  om  den  ameri- 
kanske pianist  Grant  Johannesen,  måtte  nødvendigvis  ska- 
be forventninger  udover  det  almindelige  til  ham,  forvent- 
ninger, som  kunne  blive  vanskelige  at  indfri.  Han  har  væ- 
ret en  af  de  største  pianister,  der  er  hørt  i  Paris,  man  har 
kaldt  ham  et  musikgeni  og  sammenlignet  ham  med  ingen 
ringere  end  Gieseking.  —  Og  det  mærkelige  er,  at  lige  bort- 
set fra,  at  jeg  vil  foretrække  Johannesen  for  Gieseking, 
så  stemmer  lovordene  ganske  godt  overens  med  den  virke- 
lighed, man  blev  præsenteret  for  i  Palæets  mindre  sal  i 
aftes. 

Johannesen  er  en  stor  kunstner,  det  er  den  enkle  sand- 
hed, og  dermed  er  i  grunden  alt  sagt.  Men  lad  mig  til  be- 
lysning tilføje,  at  skønnere  klaverspil  kan  man  vanskeligt 
komme  ud  for.  Han  spillede  Schumanns  intermezzo  op.  4, 
en  række  løsrevne  musikalske  tanker,  der  aldrig  fuldendes 
og  kun  afsluttes  af  håndfaste  akkorder,  en  umulig  opgave 
at  få  noget  ud  af  og  at  forme  —  troede  man,  indtil  Johan- 
nesen fik  dem  til  at  leve  og  sige  os  noget. 

Han  spillede  Francks  præludium,  koral  og  fuga  med  en 
nænsomhed  og  indføling,  der  dog  ikke  savnede  fasthed  i 
karakteren,  og  Griegs  tre  lyriske  stykker  — ■  så  yndigt  og 
enkelt,  så  stort  i  det  små.  Han  spillede  Bachs  fis-moll  toc- 
cata og  Ravels  Gaspar  de  la  nuit,  og  man  mistede  pusten 
over  dette  åndfulde,  dette  henførende  klaverspil,  der  bare 
var  og  dermed  gav  alt. 

Denne  store  kunstner  må  snart  komme  igen. 

V.H. 

Grant  Johannesens  fader  og  moder  blev  begge  omvendt  til  vor  Kirke 
i  Norge  og  emigrerede  senere  til  Salt  Lake  City. 

Broder  Johannesen  har  givet  koncerter  overalt  i  De  Forenede  Sta- 
ter og  har  spillet  sammen  med  mange  af  de  førende  orkestre,  der- 
iblandt både  Philadelphia  og  New  York  Philharmonic  Symphony  Or- 
chestra.  På  sin  Europa-tourné  har  han  givet  koncerter  i  Paris,  Brux- 
elles, Hamburg,  Miinchen,  Wien  og  så  naturligvis  København.  Han 
skal  desuden  give  koncerter  i  Helsinki,  Stockholm  og  Oslo,  før  han 
vender  tilbage  til  New  York,  hvor  han  skal  spille  i  Carnegie  Hall. 

Som  ovenstående  anmeldelser  giver  udtryk  for,  vil  »dette  ikke  være 
hans  sidste  besøg  i  København«.  Så  gunstigt  indtryk  gjorde  han  her, 
at  han  er  blevet  opfordret  til  at  komme  tilbage  til  København  den  21. 
november  for  at  give  en  koncert  sammen  med  Badio-Symfoniorkestret. 

U.K. 

Den  evige  plan. 


Sidste  Dages  Hellige  er  ofte  blevet  spottet,  fordi  de  tror  på  forud- 
tilværelsen  og  på  evigt  ægteskab  —  selv  om  disse  lærdomme  er  bi- 
belske. 

Vi  er  også  tit  blevet  bedt  om  at  fremsætte  vore  synspunkter  an- 
gående disse  principper,  men  vi  har  altid  syntes,  at  ting,  tilhørende 
Guds  rige,  kun  var  for  rigets  børn,  og  at  det  derfor  ikke  var  passende 
at  give  dem  til  dem,  som  står  udenfor. 

Imidlertid  var  der  en  dame  —  et  medlem  af  Kirken  —  som  på  en 
meget  høflig  måde  spurgte  os  om  forskellige  ting,  og  vi  gav  hende 
derfor  svar  på  følgende  spørgsmål: 

»Hvor  kommer  jeg  fra?  Hvorfor  er  jeg  her?  Hvor  går  jeg  hen?  Og 
hvad  er  min  skæbne,  når  alting  er  forbi,  og  jeg  har  været  lydig  mod 
evangeliet?« 

Både  for  hendes  skyld  og  for  alle  andres,  som  måtte  være  inter- 
esserede i  emnet,  vil  vi  prøve  at  besvare  spørgsmålene  i  al  korthed, 
således  som  vi  forstår  dem.  Og  herefter  vil  grundlaget  for  vor  tro  på 
forudtilværelsen   og  evigt  ægteskab   være   åbenbar. 


Kvinde,  hvor  kommer  du  fra?  Hvor  er  din  oprindelse?  Hvad  gør  du 
her  på  jorden?  Hvor  går  du  hen,  og  hvad  er  din  videre  skæbne?  Kan 
du  forklare  noget  som  helst  om  det?  Ved  du  ikke,  at  du  er  en  gnist 
af  Guddommen,  en  stråle  af  Hans  evige  flamme? 

Ved  du  ikke,  at  for  evigheder  siden  boede  din  ånd,  ren  og  hellig 
i  sin  himmelske  Faders  nærhed,  og  du  var  hos  din  Moder,  en  af  him- 
melens dronninger,  —  omgivet  af  dine  åndelige  brødre  og  søstre  i 
åndernes  verden  —  imellem  Guder?  At,  efterhånden  som  din  ånd  så 
de  skiftende  scener  og  du  voksede  i  intelligens,  så  du  verdener  efter 
verdener  blive  organiseret  og  mennesker  med  beslægtede  ånder  på- 
tog sig  legemer,  døde,  opstod  og  modtog  deres  ophøjelse  i  de  forløste 
verdener,  de  engang  beboede.  Du  var  villig  til  og  ivrig  efter  at  gøre 
det  samme;  du  ønskede  et  legeme,  du  ventede  på,  at  din  tur  skulle 
komme,  du  forventede  opstandelse  og  ophøjelse,  og  da  lejligheden  kom 
til  dig,  gjorde  du  pagt  med  en  af  dine  beslægtede  ånder,  så  den  skulle 
være  din  ledsagende  engel,  så  længe  du  var  i  din  dødelige  tilstand. 
Du  gjorde  også  pagt  med  to  andre  om,  at  du  ville  komme  og  tage  et 
legeme  i  besiddelse  gennem  deres  slægt  og  tilhøre  deres  afkom.  Du 
udvalgte  også  en  beslægtet  ånd,  som  du  elskede  i  den  åndelige  ver- 
den (og  som  også  havde  tilladelse  til  at  komme  herned  på  jorden  og 
få  et  legeme),  til  at  være  din  leder,  din  støtte,  din  husbond  og  beskyt- 
ter på  jorden  og  til  at  ophøje  dig  i  de  evige  verdener.  Alt  dette  blev 
ordnet,  og  det  samme  blev  ordnet  med  de  ånder,  som  gennem  din 
slægt  skulle  modtage  deres  jordiske  legeme.  Du  længtes,  du  sukkede. 

og  du  bad  til  din  Fader  i  himlen,  at  tiden  snart  måtte  komme,  da  du 
kunne  komme  ned  på  jorden,  som  var  faldet  og  flygtet  fra  det  sted, 
hvor  den  forst  var  blevet  organiseret,  nær  planeten  Kolob.  Du  forlod 
din  Faders  og  Moders  skod  og  alle  de  beslægtede  ånder,  du  kom  her 
til  jorden,  du  påtog  dig  et  legeme  og  prøvede  at  gøre  de  samme  ger- 
ninger, som  de  havde  gjort,  der  var  blevet  ophøjet  før  dig. 

Endelig  kom  tiden,  da  du  hørte  din  himmelske  Fader  sige:  »Gå,  min 
datter,  gå,  til  den  lavere  verden,  tag  dit  jordiske  legeme,  arbejd  —  og 
bestå  den  prøve  og  opstå  til  ophøjelse.  Men  husk,  min  datter,  at  du 
går  på  denne  betingelse:  Du  skal  glemme  alt,  hvad  du  indtil  nu  har 
set  eller  haft  kundskab  om  i  den  åndelige  verden;  du  vil  ikke  være 
i  stand  til  at  vide  eller  huske  noget  som  helst  om  det,  du  har  været 
vidne  til  her;  du  må  nu  gå  herfra  og  blive  en  af  de  mest  hjælpeløse 
skabninger,  jeg  har  skabt  —  ihvert  fald  sålænge,  du  er  barn  —  udsat 
for  sygdom,  pine,  tårer,  sorg  og  død.  Men  når  sandheden  engang  be- 
rører dit  hjertes  strenge,  vil  du  skælve;  da  vil  intelligensen  oplyse 
dit  sind,  udgyde  sin  glans  i  din  sjæl,  og  du  skal  begynde  at  forstå  de 
ting,  du  engang  kendte,  men  som  var  blevet  taget  fra  dig.  Så  vil  du 
begynde  at  forstå  meningen  med,  at  du  blev  skabt.  Min  datter,  gå!  — 
og  vær  trofast,  som  du  var  det  i  din  første  prøvestand.« 

Din  ånd,  som  var  fyldt  med  glæde  og  taksigelse,  frydede  sig  sam- 
men med  din  Fader  og  gav  pris  til  hans  hellige  navn,  og  den  ånde- 
lige verden  gav  genlyd  af  lovsange  til  åndernes  Fader.  Du  bød  Fa- 
der, Moder  og  alle  farvel,  og  tog  sammen  med  din  ledsagende  engel 
ned  på  denne  jordklode.  De  to  ånder,  du  havde  udvalgt  til  at  give 
dig  dit  jordiske  legeme,  og  den,  du  havde  valgt  til  at  lede  dig,  havde 
forladt  den  åndelige  verden  nogle  år  før  dig;  din  ånd  kom  hertil  ren 
og  hellig. 

Nu  har  du  adlydt  sandheden,  din  ledsagende  engel  tjener  dig  og 
vogter  over  dig.  Du  har  valgt  ham,  du  elskede  i  den  åndelige  verden", 
til  at  ledsage  dig  i  livet.  Nu  venter  kroner,  troner,  ophøjelser  og  herre- 
dømmer og  magter  dig  i  den  evige  verden,  vejen  er  åben  for  dig,  så 
du  kan  vende  tilbage  til  din  himmelske  Faders  nærværelse,  hvis  du 
blot  vil  blive  i  og  vandre  i  den  celestiale  lov,  opfylde  din  Skabers 
krav  og  holde  ud  indtil  enden,  så  det  forkrænkelige,  når  det  bliver  lagt 
i  graven,  kan  hvile  der  i  fred,  opstå  i  herlighed  og  modtage  sin 
evige  belønning  i  de  retfærdiges  opstandelse  sammen  med  din  leder 
og  husbond.  Du  skal  gå  forbi  de  engle,  som  vogter  portene,  fremad, 
opad,  til  din  ophøjelse  i  en  celestial  verden  mellem  Guderne,  blive 
dronning,  præstinde  på  din  himmelske  Faders  trone,  en  ære  for  din 
husbond  og  dine  børn;  du  skal  føde  menneskesjæle  til  at  befolke  an- 
dre verdener,  (på  samme  måde,  som  du  fødte  deres  legemer,  da  I 
var  i  jeres  jordiske  dødelige  tilstand),  medens  evigheder  går  og  evig- 
heder kommer;  og,  kvinde,  hvis  du  vil  modtage  det,  så  er  dette  det 
evige  liv. 

Og  således  bliver  Apostelen  Paulus's  ord  opfyldt,  at  manden  er  in- 

tet  uden  kvinden,  og  kvinden  er  heller  ikke  noget  uden  manden,  i 
Herren;  at  manden  er  kvindens  hoved,  og  mandens  ære  er  kvinden. 
Således  er  din  oprindelse,  og  således  er  din  oprindelige  bestemmelse. 
Hvis  du  derfor  er  trofast,  kvinde,  er  bægeret  indenfor  din  række- 
vidde;  drik  den  himmelske  drik  —  og  lev! 

John  Taylor,  »The  Mormon«,  aug.  1857. 


172  in  mor. 

Der  står  en  vugge,  den  gynger  kun  svagt 
og  læber  sitrer  i  bøn: 
Åh!,  måtte  han  vokse  sig  stor  og  god, 
min  elskede,  nyfødte  søn. 

Fra  brystets  kilde  flød  kræfterne  frem, 
så  lys  var  hans  barndomstid, 
hun  øved  hans  første,  vaklende  skridt 
til  livets  fortærende  strid. 

Om  friheden  findes  bag  dødens  port, 
kan  kun  blive  tankernes  ord, 
men  kærlighedslykken,  hun  gav  sit  barn, 
er  evighedstanken  på  jord. 

Hun  fulgte  hans  færd,  mere  sorgfuld  end  glad, 
i  de  år,  han  voksede  til. 

Han  sveg  hendes  tro,  for  den  glæde,  han  fandt 
i  lystens  dragende  spil. 

Til  slut  blev  han  borte  —  uden  et  ord  — 

og  sløret  blev  hendes  blik. 

Hun  blev  gammel  og  grå  —  før  tiden  måske  — 

og   dog,  hendes  bønner  han   fik. 

Nu  står  han  ved  sengen,  stille  og  tavs 
og  ser  hendes  trætte  smil, 
mens  tankernes  flugt  til  den  tabte  tid, 
ej  under  ham  ringeste  hvil. 

Hun  ser  langt  forbi  hans  forpinte  sind, 
hun  smiler  ved  mindets  jag, 
der  står  kun  en  lille,  sværmerisk  dreng 
fra  barndommens  solfyldte  dag. 

Var  verden  imod  ham  så  isnende   kold 
og  ond,  med  lurende  nid, 
den  vidste  ej  det,  som  hun  kendte  til: 
Hans  godhed  i  barndommens  tid. 

Hvem  hærer  vel  ansvar,  så  knugende  tungt, 
for  sjæl  i  menneskebryst? 
Trods  svaghed  og  fejl  i  vildfarent  land, 
hun  elsker  ham,  stille  og  tyst. 

Omend  der  er  ondskab  og  døden  med  den 
i  alt,  hvor  livsgræsset  gror. 
Troen  på  godhed  har  nu  hun, 
min  egen  velsignede  Mor. 

M.  Guldtoft. 


Et  åbent  brev  til  Kirkens  medlemmer. 


Hvad  gjorde  Du? 


Der  er  mere  glæde  i  himmelen  over  een  synder,  der  om- 
vender sig,  end  over  99  retfærdige,  der  ikke  trænger  til 
omvendelse.  (Luk.  15:7). 

Husker  du,  at  djævelen  engang  førte  Kristus  op  på  en  høj  klippe  og 
viste  ham  alle  verdens  riger  og  deres  herlighed,  og  sagde  til  ham:  »Se, 
alt  dette  vil  jeg  give  dig,  dersom  du  vil  tilhede  mig.«  Måske  du  også 
husker  Kristi  ord,  da  han  svarede:  »Vig  bort,  Satan.  Thi  det  er  skre- 
vet: Du  skal  tilbede  Herren  din  Gud  og  tjene  ham  alene.« 

Hvad  svarede  du,  da  djævelen  fristede  dig?  Husker  du,  da  han  bød 
dig  en  cigaret  og  et  glas  vin  og  sagde:  »Tag  dette,  det  vil  ikke  skade 
dig,  og  du  vil  få  en  stor  glæde  mere  i  dit  liv,  og  andre  mennesker  vil 
synes  bedre  om   dig,  når  du  gør  ligesom  de.« 

Husker  du  den  dag,  han  hviskede  dig  i  øret  at  du  ikke  mere  skulle 
betale  Herrens  tiende,  det  havde  du  sandelig  ikke  mere  råd  til,  nu 
da  du  tjente  så  mange  penge,  det  blev  jo  en  stor  sum,  som  du  slet 
ikke  kunne  undvære.  Du  lyttede  til  ham,  ikike  sandt,  — ■  hvad  svarede 
du  ham  egentlig  den  gang,  tav  du  og  gjorde,  som  han  sagde? 

Jeg  vil  også  minde  dig  om,  den  gang  du  en  søndag  aften  standsede 
op  foran  en  biograf,  og  djævelen  stod  bag  dig  og  sagde:  »Hvorfor 
er  du  nu  igen  på  vej  til  Kirken,  hvad  skal  du  der,  du  er  da  god  nok. 
du  kan  sagtens  leve  et  godt  liv  uden  at  gå  der;  ihvertfald  kan  du  godt 
gå  ind  og  se  den  film  i  aften,  skynd  dig  nu,  der  er  ingen,  der  ser  det 
nu.«  Hvordan  var  det  —  gik  du  derind?  Husker  du  ikke  også,  da  du 

var  fristet  til  at  bryde  kyskhedens  lov,  da  var  djævelen  igen  bag  dig 
og  sagde,  at  det  var  der  virkelig  ikke  noget  ondt  i,  det  gjorde  da  alle 
mennesker,  når  de  fik  lejlighed  til  at  gøre  det;  du  ville  blot  blive  til 
grin  blandt  andre  mennesker,  hvis  du  betænkte  dig  på  at  gøre  det. 
Gav  du  efter  den  gang?  Kan  du  huske  dine  tanker  —  du  tænkte,  at 
hvis  du  gjorde  det,  var  det  jo  af  kærlighed,  og  kærlighed  er  større 
end  alt  andet,  —  og  endelig  var  der  også  det,  at  dine  drifter  er  stær- 
kere end  alt  andet,  så  du  var  jo  uden  skyld;  —  ganske  gode  undskyld- 
ninger syntes  du  selv. 

,  Husker  du  også,  da  djævelen  fristede  dig  til  at  gå  til  din  Kirke  og 
bede  om  at  blive  slettet  som  medlem  af  Kristi  Kirke;  det  var  din  fa- 
milie, eller  var  det  din  kæreste  eller  din  mand  eller  hustru,  som  ikke 
var  medlem  af  Kirken,  der  forlangte,  at  du  udmeldte  dig  og  blev  borte 
fra  møderne.  Du  husker  også  nok,  at  du  straks  tænkte  på  Kristi  ord: 
»Den,  som  elsker  sin  familie,  slægt  og  venner  mere  end  mig,  er  mig 
ikke  værd.  Den,  som  ikke  tager  sit  kors  op  efter  mig,  er  mig  ikke 
værd.«  Du  vidste  godt,  at  det  ville  være  at  svigte  Ham,  hvis  du  svig- 
tede din  Kirke,  Hans  Kirke;  men  djævelen  viste  dig  alle  de  andre 
ting,  som  han  ville  give  dig,  om  du  ville  tjene  ham.  Kan  du  huske 
den  kamp,  du  førte  i  dit  indre,  og  hvor  syg  du  var  af  dårlig  samvit- 
tighed, da  du  lod  dig  overvinde  til  at  lyde  djævelen. 

Bagefter  blev  du  klar  over,  at  alt  det,  som  djævelen  fristede  dig 
med,  kun  var  dig  til  skade,  og  at  det  forjættende  syn  mistede  sin  skøn- 
hed, når  du  greb  ud  efter  det,  det  var  som  et  fata-morgana,  et  luftsyn, 
der  forsvandt  og  opløste  sig  i  luften,  og  alt,  hvad  du  havde  ud  af  det, 
var,  at  du  opdagede,  at  du  nu  var  bundet  af  dit  løfte  til  djævelen  om 
at  tjene  ham. 

Har  du  endnu  styrke  og  stolthed  til  at  bryde  djævelens  lænker? 
Hvorfor  beder  du  ikke  til  Herren  om  styrke  til  at  gøre  som  Kristus? 
Kast  alle  dine  laster  overbord  og  sig  til  djævelen:  »Vig  bort  bag  mig, 
Satan,  der  er  sagt,  at  du  skal  tjene  Herren  din  Gud  og  ham  alene.« 
Kan  du  kaste  alt  bort,  og  forlade  alt,  som  vil  hindre  dig  i  at  komme 
til  Kristi  Kirke,  følge  Kristus,  —  eller  vil  du  stå  bedrøvet  tilbage  som 
den  rige  yngling?  Du  kan,  hvis  du  selv  vil,  og  de  velsignelser  du  vil 
modtage  fra  Gud,  vil  overgå,  hvad  mennesker  kan  fatte.  Dette  er 
sandt,  selv  om  djævelen  har  sagt  dig  noget  andet,  vend  om  og  fat  et 
andet  sind,  følg  Jesus,  vis  at  du  er  ham  værd.  Må  Herren  give  os  alle 
styrke  til  ikke  at  lade  os  overvinde  af  verden,  beder  jeg  i  Jesu  Kristi 
navn,  Amen. 

E.  D.  J.,  Horsens. 

Den,  der  gør,  hvad  han  skal,  er  så  stor  som  de  største. 

Hamerling. 

Det  er  svært  at  tænke  ædelt,  når  man  kun  gør  det  for  egen  vinding. 

Rousseau. 

Fra  Los  Angeles,  Callfornia,   har  vi   modtaget  følgende  artikel,  som 
blev  offentliggjort  i   »Mirror  &  Daily  News«  den  15.  januar  1955 

Broderskabets  ånd  genopbygger  nedbrændt  kirke 

af  Omar  Garrison 

Ved  17011  E.  Badillo  St.,  Covina,  står  i  dag  en  strålende  ny  kirke 
skildvagt  på  den  grund,  hvor  brandmænd  for  kun  en  måned  siden 
sprøjtede  vand  på  en  dynge  rygende  ruiner. 

Bagved  denne  Fugl  Fønix-lignende  genfødsel  ligger  en  historie  om 
kristent  broderskab,  som  genkalder  pionertiderne  i  Amerika,  da  bro- 
derskabet ikke  blot  var  et  ord,  men  menneskelige  hænders  levende 
varme. 

Biskop  Jack  H.  West,  overhoved  for  det  ene  af  de  to  mormon-warrls, 
fortæller  på  denne  måde  om  det: 


De  brændende  ruiner  den  16.  december  195b. 

»Den  16.  december  (1954),  da  vor  kirkebygning  nedbrændte,  blev 
det  anset  for  et  100  pet.  tab.  I  dag,  en  måned  senere,  ser  man  den 
hel  og  ny  igen,  udelukkende  fordi  vore  naboer  i  denne  kommune  — 
folk  af  alle  trosretninger  —  gik  i  lag  med  det  og  ydede  deres  hjælp. 
En  metodist  hjalp  os  med  at  støbe  fundamentet,  en  presbyterianer  ar- 
bejdede sammen  med  vore  egne  mænd  med  at  bygge  murene  op.  Og 
da  vi  var  ved  at  være  parat  til  at  gøre  det  indvendige  færdigt,  rin- 
gede en  ung  katolik  og  sagde:  »Når  I  er  parate  til  at  kalke,  så  lad 
mig  det  vide.  Jeg  tror,  jeg  kan  gøre  det  til  jeres  tilfredshed.« 

Og  han  gjorde  det  —  et  vidunderligt  arbejde;  men  han  ville  ikke 
tage  penge  for  det.  Praktisk  talt  hver  eneste  kirke  i  omegnen  er  re- 
præsenteret ved  dette  arbejde.  Det  er  grunden  til,  at  vi  har  slået  alle 
rekorder  ved  genopbygningen.« 

Biskop  West  sagde,  at  det  arbejde  og  de  materialer,  der  blev  skæn- 

ket  af  mormoner  og  deres  ikke-mormonske  venner  nedskar  omkost- 
ningerne ved  bygningen  af  den  nye  kirke  med  60.000  dollars.  Andre 
20.000  dollars  blev  sparet  på  inventaret. 

En  af  grundene  til,  at  Glendora-Covina  kommune  viste  en  sådan 
begejstring  for  mormonkirken,  var  den  iver,  som  mormonerne  selv 
udviste. 

Biskop  West  og  Biskop  L.  Frederick  Pack  fra  Glendora  Ward  be- 
gyndte at  danne  en  genopbygnings-komité,  endnu  medens  flammerne 
slikkede  op  om  bygningen.  Før  gløderne  var  kolde  den  nat,  det  brænd- 
te, var  der  bygmestre  inde  i  den  brandhærgede  kirke  med  projektører 
for  at  måle  op  til  en  ny  bygning. 

En  tilskuer,  som  så  til,  da  kirken  brændte,  vendte  sig  mod  Biskop 
West,  som  havde  travlt  med  notesblok  og  blyant,  og  bemærkede: 

»De  synes  ikke  at  være  meget  bekymret  over  dette.  Hvis  jeg  var  i 
Deres  sted,  tror  jeg,  jeg  ville  have  grædt.« 


Den  genopbyggede  kirke  den  15.  januar  1955. 

»Jeg  har  ikke  tid  til  at  græde«,  svarede  Biskop  West. 

Hans  beslutsomhed  smittede.  Fem  dage  senere,  da  Kirkens  bygge- 
afdeling  i  Salt  Lake  City  sendte  de  godkendte  planer  til  genopbyg- 
ningen tilbage,  havde  folk  i  hele  omegnen  allerede  frivilligt  tilbudt 
arbejde  eller  materialer. 

»Når  vi  åbner  vore  døre  i  morgen«,  sagde  Biskop  West,  »venter  vi 
omkring  1000  mennesker.  Og  næsten  hver  eneste  af  dem  vil  have  bi- 
draget på  en  eller  anden  måde  til  vor  genopbygning.« 

En  baptist,  som  hjalp  med  ved  eementarbejdet,  sagde: 

»Det  er  første  gang,  jeg  nogensinde  har  arbejdet  på  en  mormon- 
kirke. Jeg  må  tilstå  —  det  føltes  som  noget  godt.« 

(Fra  Mirror  &  Daily  Neivs,  Los  Angeles). 

Brev  fra  Salt  Lake  City,   Utah 

25.  december  1954 


Kære  søskende  og  venner! 

El  frisk  pust  er  lige  kommet  ind  ad  døren.  Det  var  »Skandinaviens 
Stjerne«.  Jeg  læser  den  med  glæde  hver  gang,  den  kommer,  og  den 
får  mig  altid  til  at  sætte  den  smule  hjerne,  jeg  har,  i  bevægelse. 

Det  er  denne  bevægelse,  der  får  mig  til  at  sætte  mig  ned  og  skrive 
dette. 

Jeg  har  nu  boet  her  i  Salt  Lake  City  i  et  halvt  år,  og  i  den  tid,  jeg 
har  været  her,  er  det  fantastisk,  hvad  jeg  har  hort  og  læst  om  os 
»eventyrere«,  der  er  rejst  til  Amerika. 

Nu  vil  jeg  altså  give  svar  på  tiltale,  og  her  har  I  det: 

I  alle  de  år,  kirken  har  haft  missionsmarker,  er  de  sidste  dages  hel- 
lige emigreret  til  Amerika,  hvorfor  i  alverden  tror  I,  de  har  gjort  det? 
For  eventyrlystens  skyld?  Tror  I,  folk  har  forladt  deres  kære,  deres 
bedste  venner  og  de  steder,  som  de  elsker,  bare  for  eventyrlystens 
skyld?  De  mennesker,  der  siger  dårlige  ting  om  emigranterne,  er  uden 
tvivl  folk,  der  ikke  forstår,  hvorfor  de  er  rejst. 

Nu  får  vi  templer  i  Europa,  nu  behøver  vi  ikke  at  rejse  til  Amerika. 
Det  tror  I  da.  Hvad  gavner  det,  om  I  læser  Mormons  Bog  1  gang.  Tror 
I  ikke,  I  ville  huske  mere  og  lære  mere,  hvis  I  læste  den  100  gange? 
Tror  I  ikke,  I  ville  få  større  kundskab  og  større  velsignelse,  hvis  I 
var  i  stand  til  at  gå  igennem  templet  100  gange  om  året  i  stedet  for 
5  eller  10  gange,  eller  hvor  meget  I  kunne  nå  i  den  ferie,  I  var  nødt 
til  at  have  for  at  komme  til  templet?  For  I  tænker  vel  ikke  på  at  flytte 
derhen,  hvor  templet  bliver,  for  så  kan  I  lige  så  godt  flytte  til  Amerika! 

Vi  herovre  forstår  fuldtud  jeres  situation,  dersom  alle  rejste.  Der- 
for sagde  Herren  også:  »Forhast  eder  ikke.«  Derfor  forbered  jer.  Vær 
klar  over,  hvad  I  gør,  og  lær  sproget.  Det  er  sindssygt  at  tage  herover 
med  bare  et  »Yes«  og  »No«  i  lommen,  for  så  siger  man  dem  altid  på 
de  forkerte  tider  og  steder. 

Når  I  nu  hører,  hvor  skidt  det  går  »eventyrerne«,  så  tag  det  med 
forbehold,  for  danskerne  er  berømte  for  deres  livlige  fantasi  i  den 
retning.  Dog,  når  det  går  folk  dårligt,  vil  der  altid  være  en  årsag,  for 
dette  er  sikkert:  I  vil  altid  finde  lige  netop  det,  I  søger,  men  søg  først 
Guds  rige  og  hans  retfærdighed,  så  kan  I  lade  huset,  bilen,  isskabet 
o.  s.  v.  vente   til  senere. 

Dette  er  ikke  paradis.  Langtfra,  og  selvfølgelig  vil  mange,  der  kom- 
mer herover,  savne  Danmark.  Det  ville  være  mærkeligt  andet.  Det 
sted,  hvor  vi  har  fået  førsteindtrykket  af  livet  og  kirken,  vil  sikkert 
altid  stå  som  et  kærligt  og  dyrebart  minde.  Som  nogen  har  sagt:  »Hvis 
Danmark  lå  i  Utah,  var  Amerika  et  fuldkomment  land.«  All  right,  så 
nyd  det,  mens  I  er  der,  men  betænk  jer  ikke,  når  jeres  tur  kommer, 

men  påskøn,  at  I  lever  og  er  opdraget  i  så  smukt  et  land  som  Dan- 
mark. Det  opdager  man,  når  man  er  rejst. 

Jeg  kunne  fortælle  meget  endnu.  Kun  dette:  Hvor  i  Danmark  kan 
du  sige  broder  Jensen  eller  søster  Hansen  til  din  arbejdskammerat? 
Det  kan  jeg  gøre  til  min.  Jeg  arbejder  i  First  National  Bank  of  Salt 
Lake  City,  og  I  kan  tro,  det  betyder  meget,  at  80  pet.  af  dem,  man 
arbejder  med,  er  medlemmer  af  kirken. 

Til  slut  vil  jeg  bede  jer  om  dette  ene,  kære  søskende. 

Fordi  I  synes,  at  det  er  forkert  at  rejse  til  Zion,  er  det  ikke  sikkert, 
at  det  er  forkert. 

Fordi  nogen  er  eventyrere,  er  det  ikke  sikkert,  alle  er  det. 

Hvis  du  ønsker  at  tage  på  et  højskoleophold,  så  gør  det,  men  hvis 
jeg  ønsker  at  arbejde  i  templet  3  gange  om  ugen,  så  lad  mig  gøre  det. 

Derfor,  kære  søskende:  Rak  aldrig  ned  på  eller  sig  noget  dårligt 
eller  ufordelagtigt  om  os  »eventyrere«. 

Lad  os  altid  respektere  hinanden  og  elske  hinanden  som  brødre  og 
søstre. 

Husk  på,  de  onde  ord,  som  een  gang  er  sagt,  kan  selv  ikke  Gud  tage 
tilbage. 

Hav  det  nu  godt  allesammen,  og  Gud  velsigne  jer  i  jeres  arbejde  for 
evangeliet  og  vore  medmennesker.  De  bedste  hilsener  sendes  jer  alle. 

Erik  S.  Jensen,  Salt  Lake  City,  »En  eventyrer«. 

KIRKENS  LITTERATUR 

Søger    Lærdom    ved    Læsning   og   ved   Tro 


PROFETEN  JOSEPH  SMITHS  LÆRDOMME 

udvalgt  og  ordnet  af  Joseph  Fielding  Smith 
er  nu  udkommet  på  dansk.  Den  er  oversat  af  Orson  B.  West  og 
fås  i  to  udgaver: 

indbundet  i  stift  shirtingsbind    kr.  7,00 

indbundet  i  blødt  kunstlæder  kr.  7,50 

begge  sorte  med  guldtryk  på  ryggen. 

Bogen  kan  bestilles  ved  indsendelse  af  beløbet  på  postgiro 
333.38,  CHURCH  OF  JESUS  CHRIST  OF  LATTER-DAY  SAINTS, 
Priorvej  12,  København  F.  På  talonen  bedes  nøjagtigt  anført 
»Profeten  Joseph  Smiths  lærdomme«  samt  hvilken  indbinding 
der  ønskes. 


Chr.  Dalgaards  kendte  billede:  »Mormonpræ  dikanten< 
(Statens  Museum  for  Kunst). 

Distriktskonferencerne 

i  foråret  1955  vil  blive  afholdt  som  følger: 

Esbjerg  26.,  27.  og  28.  marts. 

København   2.,  3.  og  4.  april. 

Odense   16.,   17.  og   18.   april. 

Aarhus  23.,  24.  og  25.  april. 

Aalborg  30.  april,  1.  og  2.  maj. 


Referater  fra  grenskonferencerne. 

Frederikshavn,  9.  januar. 

Grenskonferencen  i  Frederikshavn  blev  afholdt  søndag  den  9.  ja- 
nuar under  præsidium  af  2.  rådgiver  i  missionspræsidentskabet,  præ- 
sident Ernest  Anton  Jensen,  og  distriktspræsident,  ældste  Grant  R. 
Ipsen. 

I  søndagsskolen  kl.  10  var  der  et  lille  program,  1.  klasse  sang  »En 
gang  var  Jesus  et  lille  barn«,  og  der  var  forskellige  taler.  Til  sidst 
blev  nogle  søskende  kaldt  op  og  frembar  deres  vidnesbyrd,  og  præ- 
sident Ernest  Anton  Jensen  talte  til  os.  Tilstede  23* 

Aftenmødet  begyndte  kl.  19.  Grensforstanderen,  broder  Jens  Chri- 
stensen, bød  velkommen,  og  de  forskellige  autoriteter  og  funktionærer 
blev  opretholdt.  Der  var  taler  af  broder  Jens  Christensen,  distrikts- 
præsident  Ipsen  og  præsident  Ernest  Anton  Jensen.  Imellem  talerne 
sang  præsident  Ipsen  og  ældste  Allen  Eliason  en  duet.  Tilstede  23. 

Det  var  en  god  og  opbyggelig  dag,  hvor  vi  rigtig  mærkede,  at  Guds 
Ånd  var  tilstede. 

E.C. 


Silkeborg,  9.  januar. 

Konferencen  i  Silkeborg  tog  sin  begyndelse  kl.  8,30  med  præste- 
dømsmøde,  der  ligesom  dagens  øvrige  møder  var  under  præsidium 
af  missionspræsident  Junius  M.  Sorensen,  som  tilligemed  søster  Mary 
G.  Sorensen  og  distriktspræsident,  ældste  Marion  N.  Davidson,  samt 
ældste  Paul  M.  Andersen  fra  Aarhus,  var  dagens  midtpunkt.  Ældste 
Paul  M.  Andersen  har  tidligere  virket  i  Silkeborg  som  missionær.  Søn- 
dagsskolen begyndte  kl.  10  under  den  nye  søndagsskoleforstander,  bro- 
der J.  Enevold  Nielsens  ledelse.  Der  blev  udført  et  opbyggeligt  pro- 
gram over  emnet  Bøn,  og  børnene  sang  for  os  til  alles  tilfredshed. 

Derefter  kaldte  missionspræsidentcn  pfi  forskellige  brodre  og  søstre, 
som  bar  deres  vidnesbyrd. 

Om  eftermiddagen  afholdtes  et  grensfunktionærmøde,  hvor  missi- 
onspræsidenten og  distriktspræsidenten  gav  os  nogle  gode  instruktio- 
ner vedrørende  arbejdet  i  Kirken,  og  der  kom  interessante  udtalelser 
fra  de  præsiderende  i  de  forskellige  organisationer  samt  fra  grensfor- 
standerskabet.  Aftenmødet  var  ligesom  søndagsskolen  vel  besøgt,  og 
præsident  Sorensen  holdt  igen  en  opbyggelig  tale,  ligesom  der  fra 
grensforstanderskabet  blev  fremsat  nogle  få  bemærkninger.  Ved  dette 
mode  blev  grenens  funktionærer  opretholdt. 

Konferencen  var  en  festdag,  hvor  vi  alle  var  forenet  i  at  glæde  os 
sammen  med  det  hjertelige  præsidentpar. 

F.  H.  S. 


Kolding,  15.  og  16.  januar. 

Grenskonferencen  i  Kolding  blev  indledt  med  en  fest  lørdag  aften, 
hvor  missionærer  fra  distriktet  underholdt  med  sang  og  musik,  end- 
videre blev  der  vist  to  films  fra  Canada.  Til  slut  serverede  Kvindelig 
hjælpeforening  forfriskninger  for  de  ca.  45,  der  var  tilstede. 

Det  første  møde  om  søndagen  var  søndagsskolen,  hvor  emnet  var: 
»Hvorledes  kan  vi  vise,  at  vi  elsker  Gud?«,  og  vi  hørte  både  børn  og 
voksne  tolke  dette  emne  i  sang  og  tale.  Derefter  blev  nogle  af  de  til- 
stedeværende kaldt  op  for  at  bære  deres  vidnesbyrd  og  sige  et  par 
ord,  og  til  slut  hørte  vi  fra  grensforstanderen,  broder  Johs.  Liljengren, 
fra  1.  rådgiver  i  missionspræsidentskabet,  præsident  Ejnar  Nielsen, 
og  fra  distriktspræsidenten,  ældste  Charles  H.  Madsen.  Tilstede  19. 

Ved  aftenmødet  havde  vi  lejlighed  til  at  høre  tre  gode  og  inspire- 
rende taler  fra  ældste  Ronald  Harris,  distriktspræsident  Charles  H. 
Madsen  og  præsident  Ejnar  Nielsen.  Mellem  talerne  sang  ældste  J. 
Sørensen  fra  Esbjerg.  Der  var  15  tilstede  ved  mødet,  som  var  under 
ledelse  af  broder  Johs.  Liljengren. 

Konferencen  var  slut,  og  vi  syntes  alle,  at  vi  havde  haft  en  dejlig 
tid,  og  at  vi  i  rigt  mål  havde  følt  Guds  Ånd. 


Ved  grenskonferencen  i  Kolding  var  der  et  af  de  storre  børn,  der 
oplæste  en  sammensætning  af  forskellige  digte  som  en  deklamation. 
På  opfordring  bringer  vi  hermed  et  uddrag  af  denne  deklamation. 

Rids  i  sten,  hvad  godt  du  ved, 
skriv  i  sand,  hvad  ondt  du  led. 

At  dømme  mildt  og  handle  ret, 
gør  sindet  lyst  og  livet  let. 

Lær  at  elske  andre  mer, 
og  dig  selv  lidt  mindre! 
Lær  at  hjælpe,  hvor  du  ser, 
der  er  nød  at  lindre. 
Gem  på  hvert  et  kærligt  ord, 
slip  hvert  bittert  minde, 
kun  i  kærlighedens  spor 
er  der  fred  at  finde. 

Favn  kun  trøstigt,  hvad  Gud  har  givet 
løft  dit  hoved  og  tak  for  livet. 

Om  vejen  bliver  tung  og  trang, 
ja,  det  kan  ingen  vide, 
men  går  vi  den  med  bøn  og  sang, 
så  når  vi  vejens  mål  engang, 
og  når  den  dog  i  tide. 

Gå  ærligt  ind  for  Gud  og  knæl, 
og  ræk  ham  dagens  tømme. 
Åbn  dit  sind  og  åbn  din  sjæl, 
og  åbn  ham  dine  drømme. 

Altid  renhed  i  din  tanke, 
altid  god  i  stort  og  småt 
altid  føle  hjertet  banke, 
altid  gøre  andre  godt. 

Den  lejlighed  til  at  lindre 
vor  broders  smertende  sår, 
og  blive  hans  gode  engel, 
som  selv  vi  syndere  får, 
hvis  vi  den  dag  forsømte, 
den  røver  os  nattens  fred, 
og  gør  os  det  svært  at  håbe 
og  tro  Guds  kærlighed. 
Husk,  livet  er  altfor  hastigt 
og  altfor  alvorligt  ment, 
til  at  vi  med  hjælpen  må  tove, 
indtil  det  er  blevet  for  sent. 
Det  er  ikke  det,  som  vi  gjorde, 
men  det,  som  vi  aldrig  fik  gjort, 
der  volder  os  bitter  smerte, 
mens  dagene  glider  bort. 


Ellen  Margrethe  Mikkelsen, 
Kolding. 

Aarhus,  15.  og  16.  januar. 

Grenskonferencen  i  Aarhus  indledtes  med  en  koncert  lørdag  aften. 
Det  kan  ikke  siges  tit  nok,  hvor  stor  en  betydning  sangen  har  for  os 
i  Kirken,  og  vi  er  taknemmelige  for  atter  at  kunne  høre  en  fin  koncert, 
udført  af  Aarhus  grens  sangkor  under  broder  Emil  Andersens  ledelse. 

Søndag  morgen  kl.  8,30  var  der  præstedømsmøde,  hvor  broder  Svend 
Larsen,  distriktspræsidenten,  ældste  Marion  N.  Davidson  og  missions- 
præsident  Junius  M.  Sorensen  talte  indtrængende  og  formanende  til 
brødrene.  Tilstede  18. 

Kl.  10  afholdtes  søndagsskole.  Ældste  Andersen  bød  velkommen,  og 
efter  sang  og  bøn  blev  tiden  overgivet  til  de  forskellige  klasser,  som 
talte  over  Jesu  fødsel,  liv,  lidelse,  død  og  opstandelse  og  betydningen 
af  hans  værk  på  jorden,  og  vi  hørte  mange  gode  taler  over  disse 
emner.  Til  sidst  hørte  vi  nogle  ord  fra  missionspræsidenten  og  fra 
søster  Mary  G.  Sorensen.  Tilstede  85. 

Gudstjenesten  søndag  aften  begyndte  kl.  19,30.  Efter  den  indledende 
sang  og  bøn  og  velkommen  ved  grensforstanderen,  ældste  Peer  K.  Kri- 
stensen, blev  autoriteter  og  funktionærer  opretholdt  ved  broder  Sv. 
Aage  Staking.  Derefter  talte  grensforstanderen  over  emnet:  »Guds  bud 
og  befalinger«,  og  søster  Mary  G.  Sorensen  holdt  en  kort  tale  og  bar 
sit  vidnesbyrd.  Vi  hørte  så  et  dejligt  musikstykke  for  orgel  og  klaver, 
hvorefter  distriktspræsidenten,  ældste  Marion  N.  Davidson,  talte  til 
os  om  bøn,  og  sagde,  at  vi  skulle  faste  og  bede  for  at  komme  nærmere 
til  Gud.  Koret  sang  »Dalen  og  fjeldet«,  hvorefter  missionspræsident 
Junius  M.  Sorensen  talte  til  os  om  bønnens  betydning  for  os.  Til  slut 
bad  præsidenten,  at  Herren  ville  velsigne  grenen,  at  den  Helligånd 
ville  inspirere  og  vejlede  os,  så  vi  kunne  få  et  stærkere  vidnesbyrd 
om  Jesus  Kristus.  —  Tilstede  67. 

Det  var  en  dejlig  konference,  som  styrkede  sammenholdet  mellem 

grenens  medlemmer.  Vi  skal  være  taknemmelige  over  at  tilhøre  Guds 

sande  Kirke,  og  hver  dag  bede  til  vor  Fader  af  et  ydmygt  og  oprigtigt 

hjerte,  så  vil  vi  alle  først  mærke  glæden  ved  at  være  medlem  af  Guds 

sande  Kirke  her  på  jorden. 

H,  H. 

Hjørring,  15.  og  16.  januar. 

Grenskonferencen  i  Hjørring  indledtes  med  en  fest  lørdag  aften.  Ef- 
ter indledningssang  og  bøn  opførtes  forskellige  sketches  og  sange, 
hvorefter  der  serveredes  forfriskninger,  som  var  skænket  af  søskende 
i  grenen.  Efter  den  dejlige  underholdningsaften  skiltes  de  29  tilstede- 
værende med  den  følelse,  at  en  dejlig  konference  var  begyndt. 

Søndag  morgen  begyndte  med  et  præstedømsmøde,  hvor  2.  rådgiver 
i  missionspræsidentskabet,  præsident  Ernest  Anton  Jensen,  formanede 
de  tilstedeværende  til  at  ære  deres  præstedømme.  Tilstede  8. 

Kl.   10  afholdtes   søndagsskole,   hvor  både  unge  og  gamle  gennem 

tale  og  sang  viste,  hvad  de  havde  lært  i  søndagsskolen  i  det  forløbne 
år.  Tilstede  26. 

Aftenmødet  kl.  19  var  en  vidunderlig  oplevelse.  Man  fik  virkeligt 
rigt  udbytte  af  de  forskellige  og  opbyggende  taler,  der  blev  holdt.  Der 
var  ialt  24  tilstede. 

Hjørring  gren  er  ikke  nogen  stor  gren  indenfor  Jesu  Kristi  Kirke  af 

Sidste  Dages  Hellige,  men  vi  havde   en   dejlig  Ånd  tilstede   ved  alle 

møderne,  og  alle,  som  deltog  i  denne  konference,  har  et  dejligt  minde 

om  den. 

M.  K.  K. 


Aalborg,  23.  januar. 

Grenskonferencen  i  Aalborg  indledtes  med  præstedømsmøde  kl.  9. 
Mødet  blev  ledet  af  grensforstander,  ældste  Fred  L.  Gregersen;  di- 
striktspræsidenten,  ældste  Grant  R.  Ipsen,  og  2.  rådgiver  i  missions- 
præsidentskabet,  præsident  Ernest  Anton  Jensen,  talte  til  brødrene  om 
præstedømmets  pligter  og  rettigheder.  Tilstede  15. 

Kl.  10  var  der  søndagsskole,  hvor  repræsentanter  for  de  forskellige 
klasser  ved  oplæsning,  tale  og  sang  beviste  de  ord,  som  broder  Anton 
Falden,  der  havde  ledet  mødet,  til  slut  udtalte,  »at  det,  som  erhverves 
af  åndelige  gaver,  kan  aldrig  tages  fra  os«.  Grensforstanderen  fik  der- 
efter overladt  tiden  og  kaldte  på  forskellige  søskende,  som  talte  og 
bar  deres  vidnesbyrd.  Præsident  Ernest  Anton  Jensen  talte  også  til  os 
og  udtalte  bl.  a.,  at  når  vi  alle  gør  vor  pligt  inden  for  Kirken,  vil  Gud 
velsigne  os  derfor.  Tilstede  76. 

Kl.  15,30  blev  der  afholdt  dåbsmøde,  hvor  John  Clifford  Nielsen  blev 
døbt  af  ældste  Laurel  Madsen.  Tilstede  ialt  19. 

Konferencens  hovedmøde  var  aftenmødet  kl.  19.  Ved  dette  møde  blev 
grenens  funktionærer  opretholdt.  Aftenens  første  taler  var  ældste  Bent 
Jensen,  som  overbragte  hilsener  fra  Randers  og  derefter  fortalte  om 
apostlen  Paulus  og  fremhævede,  at  vi,  der  lever  nu,  har  grund  til  at 
være  taknemmelige  over  de  gode  forhold,  hvorunder  vi  kan  samles. 
Næste  taler  var  distriktspræsident  Grant  R.  Ipsen,  der  talte  om  »Een 
Herre,  een  tro  og  een  dåb«  og  i  store  træk  gennemgik  frelsens  plan 
og  i  den  forbindelse  omtalte  det  stedfortrædende  arbejde,  som  vor 
Kirke  er  ene  om.  Efter  en  sang  af  koret  talte  præsident  Ernest  Anton 
Jensen  til  os  og  fortalte  bl.  a.  om  sit  besøg  i  Schweiz,  hvor  templet  er 
under  opførelse,  og  omtalte  nogle  af  de  ting,  der  kræves,  for  at  man 
kan  komme  i  templet.  Præsident  Jensen  fortalte  derefter  i  korte  træk, 
hvorledes  Jesu  Kristi  Kirke  af  Sidste  Dages  Hellige  var  blevet  oprettet, 
og  hvorledes  de  første  medlemmer,  skønt  de  blev  drevet  fra  sted  til 
sted,  dog  i  deres  jordiske  fattigdom  havde  været  i  stand  til  at  bygge 
templer  allerede  den  gang. 

Grensforstanderen  takkede  til  slut  alle,  der  havde  været  tilstede  un- 
der konferencen,  koret  sang  »Nu  Israels  Genløser«,  og  broder  Sardus 
Sørensen  sluttede  med  bøn.  Tilstede  69.  E.  H. 

Vejle,  23.  januar. 

Grenskonferencen  i  Vejle  begyndte  med  grensforstanderskabsmøde 
kl.  8,10  om  morgenen.  I  dette  mode  blev  de  forskellige  forretninger  af- 
sluttet og  programmet  for  dagen  fastlagt. 

Præstedømsmodet  begyndte  kl.  8,35.  Grensforstanderen,  broder  Carl 
E.  Hansen,  bød  velkommen,  og  distriktspræsidenten,  ældste  Marion 
N.  Davidson,  talte  om  evigt  liv  og  ansporede  os  til  at  studere  skriften 
flittigt.  Missionspræsident  Junius  M.  Sorensen  talte  til  os  om  præste- 
dømmet og  sagde  bl.  a.,  at  de,  som  holder  præstedømmet,  har  nøglerne 
til  alle  velsignelser  i  Guds  rige,  og  det  er  vor  pligt  at  bruge  præste- 
dømmets magt  til  gavn  for  vore  medmennesker. 

Søndagsskolen  begyndte  kl.  10  og  var  en  stor  oplevelse  for  os  alle. 
Mødet  blev  ledet  af  broder  Carl  E.  Hansen,  og  her  var  det  børnene, 
som  satte  deres  præg  på  mødet.  Vi  hørte  fire  barnetaler  og  en  fra  mel- 
lemklassen, og  to  børn  henholdsvis  åbnede  og  sluttede  med  bøn.  Ef- 
ter programmet  blev  tiden  overgivet  til  missionspræsidenten,  der  kald- 
te forskellige  medlemmer  og  undersøgere  op  for  at  sige  et  par  ord. 
Søster  Mary  G.  Sorensen  sang  en  lille  sang  for  børnene,  og  vi  havde 
den  glæde,  at  to  af  vore  undersøgere  bar  deres  vidnesbyrd  om  Kir- 
ken. Der  var  12  voksne  og  19  børn  tilstede. 

Aftenmødet  begyndte  kl.  19,10,  og  vi  hørte  tre  gode  taler  fra  hen- 
holdsvis grensforstanderen,  broder  Carl  E.  Hansen,  distriktspræsiden- 
ten, ældste  Marion  N.  Davidson,  og  missionspræsident  Junius  M.  So- 
rensen, og  en  sang  fra  søster  Mary  G.  Sorensen  »Jeg  står,  hvor  Jesus 
stod«.  Tilstede  23. 

Hele  dagen  igennem  var  der  en   dejlig  Ånd  tilstede  ved  møderne, 

og  vi  glæder  os  her  i  Vejle  gren  over  den  fremgang,  vi  har  haft,  og 

er  vor  himmelske  Fader  dybt  taknemmelige  herfor. 

H.  J.  S. 


Skive,  29.  og  30.  januar. 

Grenskonferencen  i  Skive  indledtes  med  en  fest  lørdag  aften  kl. 
19,30. 

Søster  Jensen  Damgaard  stod  som  arrangør  af  festen  og  indledte 
med  en  fornøjelig  prolog,  hvori  hun  bl.  a.  bød  alle  hjertelig  velkom- 
men. Aftenens  timer  gik  på  en  festlig  måde  med  skiftevis  opførelse 
af  små  sketches,  musik,  sang,  oplæsning  o.  m.  m.  Nogle  få  af  numrene 
skal  nævnes:  Cowboysange  af  missionærer,  lejret  omkring  et  »bål«, 
sømandssange  spillet  og  sunget  af  tre  unge  damer  og  en  sketch  af 
missionærerne,,  »Operation«.  Som  slut  på  festen  serveredes  »hot  dogs« 
og  hvidtøl.  Der  var  26  søskende  og  venner  tilstede. 

Søndagens  møder  begyndte  kl.  10  med  søndagsskole  under  ledelse 
af  ældste  David  A.  Hansen.  Efter  indledning,  sang  og  bøn  hørte  vi 

110 


Fra  festen  i  Skive. 

skiftevis  taler  og  sang  af  børnene.  Distriktspræsidenten,  ældste  Grant 
Ipsen,  talte  til  os  om  »altid  at  leve,  som  om  Jesus  var  ved  siden  af 
os«.  Derefter  kaldte  ældste  David  A.  Hansen,  i  samråd  med  præsident 
Ipsen,  flere  af  medlemmerne  op  for  at  give  en  kort  tale.  1.  rådgiver  i 
missionspræsidentskabet,  præsident  Ejnar  Nielsen,  takkede  for  alle 
talerne  og  fortalte  derefter  i  ord  og  billeder  på  en  morsom  måde, 
hvordan  vi  skal  opføre  os  i  vort  daglige  liv;  »Kursus  i  praktisk  kri- 
stendom« kaldte  præsident  Nielsen  emnet.  Tilstede  27. 

Aftenmødet   var   fastsat   til   kl.   16,30,   da   præsident   Nielsen    måtte 


Fra  festen  i  Skive. 

rejse  tidligt  fra  Skive.  Mødet  var  under  ledelse  af  ældste  David  A.  Han- 
sen. Efter  sang  og  bøn  hørte  vi  først  distriktspræsident  Grant  Ipsen, 
der  talte  om  »Handlefrihed«  og  om  at  bruge  den  rigtigt.  Ældste  Bent 
Jensen  talte  om  »Frelse«  og  fortalte  en  lille  lignelse  om  »Negeren  og 
rebet«.  En  missionærkvartet  sang  »Hvilken  smuk  og  yndig  morgen«. 
Tiden  blev  derefter  overgivet  til  præsident  Ejnar  Nielsen,  der  ind- 
ledte med  at  overbringe  hilsener  fra  forskellige  venner  og  fra  mis- 
sionspræsident  Junius  M.  Sørensen  og  præsident  Ernest  Anton  Jensen, 
og  talte  derefter  over  emnet:  »I  blev  kaldede  til  frihed,  brødre«.  Hele 
loven  blev  opfyldt  i  det  ene  bud:  »Du  skal  elske  din  næste«.  Tilstede 
19  søskende  og  venner. 

Alle  møderne  var  under  præsidium  af  præsident  Ejnar  Nielsen. 

Det  var  en  helt  igennem  vellykket  konference.  B.  M. 


Randers,  30.  januar. 

Grenskonferencen  i  Randers  blev  indledt  med  præstedømsmøde  kl. 
9,  hvor  der  blev  talt  af  broder  Erik  Bryldt,  2.  rådgiver  i  missionspræ- 
sidentskabet,  præsident  Ernest  Anton  Jensen,  og  distrikspræsident, 
ældste  Marion  N.  Davidson.  Tilstede  ialt  21. 

Alle  dagens  møder  blev  ledet  af  grensforstanderen,  ældste  A.  Gary 
Anderson,  og  var  under  præsidium  af  præsident  Ernest  Anton  Jensen. 

Kl.  14,30  afholdtes  grensfunktionærmøde.  Efter  de  indledende  sange 
og  bøn  talte  distriktspræsident  Marion  N.  Davidson  og  sagde,  at  or- 
ganisationerne skulle  støtte  hinanden.  Præsident  Ernest  Anton  Jensen 
talte  om,  at  vi  skulle  hjælpe  hinanden  og  bede  for  hinanden.  Efter  slut- 
ningssangen  »Har  jeg  gjort  noget  godt  for  en  sjæl  i  dag?«  sluttede 
søster  Grethe  Bryldt  med  bøn.  Tilstede  20. 

Kl.  19  begyndte  aftenmødet  med  »Hav  tak  for  Profeten,  du  sendte« 
og  bøn  ved  broder  Jørgen  Maegaard.  Derefter  blev  de  forskellige  auto- 
riteter og  funktionærer  opretholdt,  og  vi  hørte  tre  gode  taler  af  hen- 
holdsvis ældste  Fred  L.  Gregersen,  distriktspræsident  Marion  David- 
son og  præsident  Ernest  Anton  Jensen.  Imellem  talerne  sang  grens- 
koret  tre  sange.  Tilstede  ialt  81.  A.  S. 

I  tilknytning  til  konferencen  i  Randers  afholdt  Kvindelig  hjælpe- 
forening en  stor  bazar  lørdag  den  29.  januar  kl.  19.  Efter  at  der  var 
budt  velkommen  af  præsidentinden,  søster  Anna  Mortensen,  til  de 
mange  mennesker,  der  havde  fyldt  salen  til  trængsel,  var  der  et  lille 
program,  bestående  af  sketches,  taler,  sang  og  musik.  Der  blev  der- 
efter holdt  auktion  over  de  smukke  håndarbejder,  og  så  blev  der  åbnet 
for  salget  fra  boderne.  I  G.U.F.-salen  var  der  salgsboder  og  fiskedam, 
i  kælderen  skydning,  pilekast,  ringspil  og  boldkast,  og  i  Kvindelig 
hjælpeforenings  værelse  salg  af  desserter,  pølser  og  sodavand. 

Det  var  en  meget  fin  bazar,  der  var  en  god  stemning,  og  vi  fik  et 
rigtig  pænt  overskud.  A.  M. 

Amager,  30.  januar. 

Grenskonferencen  begyndte  med  præstedømmets  møde  kl.  9. 

Søndagsskolen  samledes  kl.  10,30.  En  festlig  og  rammende  velkomst- 
hilsen var  udført  af  missionær,  str.  Vodas  Nielsen  med  Luk.  4:16. 

Der  var  naturligvis  størst  spænding  i  børneklassen,  dagen  var  jo 
hovedsagelig  deres.  Med  strålende  øjne  sang  de:  »O,  vi  siger  tak  til 
vor  Fader  så  kær«. 

Lektien,  de  skulle  overhøres  i,  var  meget  svær,  men  ved  hjælp  af  en 
tokrone  og  en  globus,  der  begge  kunne  halveres  og  alligevel  være 
eet,  plus  illustrationer  på  den  uundværlige  flonelstavle,  lykkedes  det 
alligevel  at  slå  fast,  at  Bibelen  og  Mormons  Bog  hører  sammen;  børnene 
morede  sig,  når  seniorklassen  var  længe  om  at  svare  på  de  spørgsmål, 
der  ind  imellem  blev  slynget  ud  til  den.  Poul  Erik,  Inge  og  Kirsten  for- 
talte os,  hvorfor  de  går  i  søndagsskole.  Fra  seniorklassen  talte  str. 
Inga  Christensen,  fra  grenen  ældste  Paul  Burgoyne  og  fra  hovedbe- 
styrelsen ældste  Roy  E.  Christensen.  Det  var  en  god  idé,  at  man  slutte- 
de søndagsskolens  program  med  vekselsang  mellem  de  to  klasser:  »Je- 
sus elsker  store,  små«.  Klassen  lededes  af  missionær,  str.  Inger  Fis- 
cher. Tiden  blev  overgivet  til  missionspræsident  Junius  M.  Sorensen, 
som  kaldte  på  søskende  til  at  bære  deres  vidnesbyrd.  Der  var  59  til 
stede. 

Ved  aftenmødet  blev  alle  autoriteter  opretholdt  ved  grensforstander 
Villy  Sørensen.  4  unge  piger  sang:  »Du,  som  dadler  og  fordømmer... ». 
Der  blev  talt  om  medlemmernes  ansvar,  om  oplevelser  i  distriktet  og 
om,  hvad  der  er  sandhed,  af  henholdsvis  broder  Villy  Sørensen,  di- 
striktspræsident  David  N.  Morrell  og  missionspræsident  J.  M.  Soren- 
sen. 

Alle  dagens  møder  var  under  præsidium  af  missionspræsident  J.  M. 
Sorensen  og  ledet  af  grensforstander  Villy  Sørensen,  og  vi  kan  med 
sandhed  sige,  at  Guds  Ånd  var  til  stede  i  den  lille  Amager  gren. 

K.  A. 


Nyt  fra  hjælpeorganisationerne 


Kvindelig  hjælpeforening. 

Vi  bringer  denne  gang  en  lille  artikel  fra  »Deseret  News«,  idet  vi 
mener,  den  vil  have  bud  til  alle  søskende. 

Spændingen  er  borte. 

Da  en  af  vore  biskopper  åbnede  sin  post,  fandt  han  et  brev  fra  en  af 
wardets  medlemmer,  og  dette  brev  fyldte  ham  med  en  dyb  følelse  af 
tilfredshed  og  taknemmelighed.  Brevet  lød  i  uddrag  således: 

»Efter  Deres  tale  søndag  aften  gik  min  familie  og  jeg  hjem,  og  vi 
samledes  i  spisestuen  og  talte  sammen  i  lang  tid. 

De  husker,  at  De  talle  om  hjemmet.  De  sagde,  at  vi  skulle  udfore  al- 
ting i  fællesskab  som  en  familie,  se  efter  hinandens  velbefindende, 
være  venlige  og  kærlige  og  betænksomme.  Og  De  rådede  os  til  at  holde 
familiebon  hver  dag  både  morgen  og  aften.  De  sagde  også  til  os  mænd, 
at  vi  ikke  skulle  være  så  optaget  af  vort  arbejde,  at  vi  glemmer  alle 
de  små  opmærksomheder  i  hjemmet,  den  slags,  som  får  hjulene  til  at 
løbe  gnidningsløst.  Og  De  husker,  at  De  sagde  til  os,  at  vi  skulle  elske 
vore  hustruer,  og  ikke  bare  tage  dem  som  en  selvfølgelighed. 

Hele  Deres  tale  var  møntet  direkte  på  os.  De  vidste  det  ikke,  men 
det  var  den.  Særlig  var  den  beregnet  på  mig. 

Min  hustru  og  jeg  har  været  gift  i  16  år,  og  vi  har  været  lykkelige. 
Men  jeg  må  sige,  at  efterhånden  som  tiden  gik,  og  vi  kom  ind  i  en 
rutine  i  vort  ægteskabelige  liv,  begyndte  vi  at  betragte  hinanden  som 
en  selvfølgelighed.  Jeg  er  sikker  på,  at  det  ikke  var  vor  hensigt,  men  vi 
gjorde  det  ikke  desto  mindre.  Det  krøb  bare  ind  i  os,  uden  at  vi  lagde 
mærke  til  det,  og  vi  var  i  virkeligheden  ikke  klar  over  det,  før  vi  hørte 
Deres  tale  søndag  aften.  Vi  ved,  at  af  en  eller  anden  grund  gik  vi  mere 
og  mere  hinanden  på  nerverne,  men  vi  vidste  ikke  hvorfor,  før  vi  hørte 
Deres  tale. 

Vi  bad  sammen  temmelig  ofte,  men  ikke  regelmæssigt.  Det  var  næsten 
altid  mig,  der  fremsagde  bønnen.  Og  bagefter  skyndte  jeg  mig  afsted, 
til  mit  arbejde.  Som  regel  fik  børnene  deres  godnatkys,  fordi  de  bad 
om  det.  Men  min  hustru  fik  ikke  noget.  Og  når  jeg  kom  hjem  om  af- 
tenen, var  der  ting,  der  skulle  gøres,  og  min  hustru  havde  travlt  med 
maden  eller  med  børnene,  og  jeg  gjorde  mig  ikke  den  ulejlighed  at 
standse  hende  et  øjeblik,  og  igen  gik  det  ud  over  hende.  Når  det  blev 
sengetid,  var  jeg  træt  og  havde  travlt  med  at  komme  til  ro,  og  så  blev 
der  heller  ikke  noget  godnatkys.  Vi  begyndte  at  drive  fra  hinanden. 
Sjældent  eller  aldrig  talte  vi  om  vor  kærlighed  til  hinanden,  vi  regnede 
den  slags  tale  som  hørende  fortiden  til  —  til  vor  forelskelses  dage.  Vi 
var  ikke,  før  vi  hørte  Deres  tale,  klar  over,  at  vi  trængte  til  at  fort- 
sætte den  forelskelse  hele  vort  liv,  for  hvis  man  efter  en  vis  tids  forløb 
tager  tingene  for  givet,  kan  kærlighed  ruste  op  eller  dø. 

Nå,  som  jeg  sagde,  havde  hele  familien  søndag  aften  efter  mødet  en 
lang  samtale,  og  vi  besluttede  at  foretage  en  stor  forandring. 

For  første  gang  i  måneder  kyssede  jeg  Hazel  godnat.  Hun  græd,  og 
det  gjorde  jeg  også.  Hvad  betyder  de  daglige,  verdslige  ting  i  livet,  når 
det  drejer  sig  om  menneskelige  følelser?  Dybt  i  hjertet  elsker  vi  hin- 
anden ømt,  men  vi  stoppede  aldrig  længe  nok  op  til  at  give  det  udtryk. 

Nu  tager  børnene  efter  tur  bønnen,  og  de  holder  af  det.  Og  vi  har 
planer  om  at  have  familietime  hver  uge.  Og  vi  har  bestemt  os  til  at  gå 
forskellige  steder  ud  sammen. 

Biskop,  De  kan  ikke  tænke  Dem,  hvilken  forandring  der  er  sket  med 
vor  familie.  Vi  har  et  samarbejde  nu,  som  vi  aldrig  før  har  haft.  Meget 
af  den  spændte  atmosfære  er  borte.  Skønt  det  kun  er  en  uge  siden,  vi 

hørte  Deres  tale,  føler  jeg  allerede  en  stor  forandring,  og  det  gør  min 
familie  også. 

Jeg  ved,  der  er  mange  andre,  som  kunne  have  gavn  af  at  følge  Deres 
vejledning,  og  jeg  håber,  de  gør  det,  og  jeg  håber,  de  får  lige  så  meget 
ud  af  det,  som  vi  har  fået. 

Vi  er  så  meget  lykkeligere  nu,  end  vi  nogensinde  har  været  før,  at 
jeg  ikke  kunne  lade  være  med  at  skrive  dette  brev  til  Dem.  Jeg  ville 
gerne  sige  tak  for  Deres  råd,  og  jeg  ville  gerne  sige  Dem,  at  jeg  er 
meget  taknemmelig  for  en  Guds  mand  som  Dem.  Jeg  kan  aldrig  gen- 
gælde Dem  den  korte  tale  om  familielivet.  Den  har  simpelthen  gjort  os 
til  nye  mennesker.  Når  jeg  tænker  på,  hvad  der  kunne  være  sket  med 
os,  hvis  vi  havde  fortsat,  som  vi  gjorde,  får  det  mig  til  at  gyse.  Men  jeg 
takker  Dem  for,  at  vi  har  set  lyset  og  har  forandret  os«. 

Biskoppens  øjne  var  fugtige,  da  han  lagde  brevet  tilbage  i  konvo- 
lutten. Han  var  taknemmelig  for  den  inspiration,  han  havde  fået  fra 
vor  Alvise  Fader  i  himlen. 

(Fra  »Deseret  News«). 
Kvindelig  hjælpeforenings  hovedbestyrelse. 


Søndagsskolen. 

Nadververs  for  marts— april  1955. 

Vor  Frelser  gav  sit  legem  hen 
for  hver  en  søster,  broder,  ven. 
Så  vi  formedelst  det,  Han  led 
kan  indgå  til  Hans  herlighed. 

En  gammel,  arabisk  legende  fortæller  om  en  engel,  der  står  oppe 
på  et  højt  bjerg.  Denne  engel  siges  at  have  nøglen  til  livets  hemme- 
lighed. I  den  ene  hånd  holder  han  en  bogrulle,  i  den  anden  et  par  vægt- 
skåle. Når  man  kommer  hen  til  den,  kan  man  se  følgende  skrevet  på 
bogrullen : 

»TAG,  HVAD  DU  ØNSKER,  —  OG  BETAL  FOR  DET«. 

Synes  De  ikke,  det  lyder  lidt  hårdt?  Man  venter  en  lidl  mere  venlig 
udtryksmåde  fra  en  engel,  gør  man  ikke?  »Tag,  hvad  du  ønsker,  —  og 
betal  for  det«. 

Men  dette  er  livets  uundgåelige,  uforanderlige,  ubøjelige  lov,  at  der 
må  betales  for  alting.  På  den  ene  vægtskål  lægger  man  det,  man  gerne 
vil  være,  og  på  den  anden  det,  det  koster  for  at  opnå  det. 

Forstår  vi  mon  vigtigheden  af  dette  princip  med  hensyn  til  søndags- 
skolen? 

Ønsker  vi,  at  søndagsskolen  skal  anstrenge  sig  til  det  yderste  for  at 
gøre  hver  af  sine  medlemmer  til  det,  som  deres  navn:  Sidste  Dages 
Hellige,  indebærer,  hvis  vi  analyserer  det  grundigt.  »Engelen«  vil 
kræve  en  høj  betaling  for  det! 

Det  er  muligt  at  gøre  søndagsskolen  inspirerende,  hvis  blot  lederen 

og  lærerne  altid  vil  være  vel  forberedte.  Vi  kan  ikke  kraftigt  nok  un- 
derstrege betydningen  af  en  rigtig  levemåde  —  og  bøn:  Produktet  af 
disse  to  ting  vil  nemlig  være  den  helt  rigtige  indstilling  overfor  søn- 
dagsskolen. 

Søndagsskolens  fortsatte  sukces  er  betinget  af  vel  forberedte  lærere! 
Ønsker  vi,  at  søndagskolen  skal  vokse?  Er  vi  tilfredse  med  medlems- 
tallet og  mødeprocenten?  »Engelen«  vil  forlange  høj  betaling  for  det 
også.  Hvis  vi  ønsker  flere  børn  derhen,  må  lederne  og  lærerne  stadig 
præsentere  lektierne  for  dem  på  den  måde,  der  vil  give  dem  interesse 
for  at  efterfølge  de  lærdomme,  de  indeholder.  Vi  må  undervise  dem 
på  en  måde,  der  vil  gøre  indtryk  på  deres  unge  sind  og  have  en  god 
indflydelse  på  deres  liv. 

Og  lad  os  så  altid  huske,  at  lige  meget,  hvad  vi  ønsker,  så  må  vi  have 
det  på  vægtskålen,  —  og  vi  må  »betale  for  det«. 

Roy  E.  Christensen,  præsident.  Inger  M.  Fischer,  sekretær. 

Primary. 

I  året  1820  gryede  en  ny  dag,  da  en  ganske  ung  mand  læste  følgende 
ord: 

»Dersom  nogen  af  eder  fattes  visdom,  han  bede  derom  til  Gud,  som 
giver  alle  gerne  og  uden  bebrejdelse,  og  det  skal  gives  ham.« 

Om  denne  oplevelse  siger  han  selv: 

»Aldrig  gjorde  noget  skriftsted  stærkere  indtryk  på  et  menneskes 
hjerte,  end  dette  den  gang  gjorde  på  mit.  Det  syntes  at  trænge  ind 
med  stor  kraft  i  enhver  af  mit  hjertes  følelser.  Jeg  overvejede  det 
atter  og  atter,  vidende  for  vist,  at  dersom  nogen  trængte  til  visdom  fra 
Gud,  så  var  det  mig.« 

En  ganske  enkel  bøn,  og  han  var  i  forbindelse  med  vor  himmelske 
Fader  og  hans  Søn.  Tænk,  så  stor  en  forandring  for  denne  unge  mand 
i  løbet  af  få  øjeblikke.  Store  ting  udvikles  i  stilhed  —  ved  egen  kraft 
—  de  behøver  ikke  støtte  udefra. 

Jesu  Kristi  Evangelium  er  stort,  fordi  det  er  SANDHED,  enkelt  og 
ubesmittet  af  mennesker.  Det  berører  os  alle  i  hverdagslivet,  i  vore 
hjem,  og  hvis  vi  lever  i  overensstemmelse  med  det,  vil  vi  kunne  have 
himmelen  på  jorden. 

Der  behøves  ikke  andet  i  Primary,  end  at  vi  lever  dette  evangelium, 
så  vil  det  virke  med  sin  levendegørende  kraft  på  børnene.  Bestyrelsen 
her  i  København  har  det  hverv  at  hjælpe  Dem  med  lektierne,  så  De 
kan  give  dem  til  børnene  på  en  letforståelig  måde  og  derved  lære  dem 
at  leve  evangeliet  i  deres  daglige  liv. 

Vi  er  nu  i  marts  og  nærmer  os  stærkt  foråret,  hvor  alt  omkring  os 
»fødes  påny«.  Lad  os  så  sandhedens  sæd  i  børnene  omkring  os,  »thi 
dette  er  eders  himmelske  Fader  velbehageligt«. 

Roy  E.  Christensen,  præsident.  Inger  M.  Fischer,  sekretær. 

Gensidig  Uddannelses-forening. 

Vi  ved  allesammen  godt,  at  en  af  de  største  vanskeligheder  vi  mø- 
der her  i  livet,  er  den  at  »komme  ud  af  det  med  andre«,  at  kunne  ar- 
bejde harmonisk  sammen,  at  være  enige  om  metoderne.  Satan  ken- 
der vore  personlige  svagheder,  og  han  vinder  store  sejre,  når  han 
kan  få  os  til  at  pleje  vor  stolthed,  vor  selviskhed,  vort  ønske  om  at 
blive  æret,  vor  begærlighed  o.  m.  a.  Hvis  vi  giver  efter  for  disse  svag- 
heder, har  Satan  frit  spil  med  os,  og  han  kan  forvolde  gnidninger  og 
vanskeligheder  mellem  mange,  der  egentlig  har  et  oprigtigt  ønske  i 
deres  hjerter  om  at  ville  tjene  Frelseren,  hvis  ærkefjende  netop  er  Sa- 
tan. Vi  kan  næsten  høre  ham  klukke  af  fryd. 

Skal  vi  ikke  se,  om  vi  kan  overvinde  disse  svagheder?  Hvad  i  al- 
verden gør  dog  det,  om  der  er  en  eller  anden,  der  glemmer  at  omtale, 
hvad  jeg  gjorde,,  når  bare  arbejdet  blev  gjort  —  og  godt  gjort?  Gør 
det  noget,  at  man  ikke  kunne  bruge  mine  eminente(!)  idéer?  Det  kan 
jo  alligevel  godt  være,  at  de  andres  var  bedre,  jeg  kan  da  i  det  mindste 
prøve  på  at  tro  det!  Om  også  jeg  sommetider  ærgrer  mig  lidt  over 
det,  de  andre  gør,  hvad  gør  så  det,  når  bare  Herrens  værk  går  godt 
fremad;  det  er  jo  da  Ham,  vi  alle  tjener.  En  lille  smule  selvdisciplin 
ville  ikke  være  af  vejen. 

»VÆR  HÅRD  VED  DIG  SELV!« 

Men  husk  også,  at  du  har  en  lille  tjeneste  at  gøre  for  andre!  Lad 
disse  forbigående  følelser  af  at  være  blevet  fornærmet,  af  såret  stolt- 
hed eller  hvad  det  nu  ellers  kan  være,  der  har  »ramt«  netop  dig, 
lære  dig,  at  du  selv  må  gore  mere  i  retning  af  at  rose,  anerkende,  el- 
ske og  støtte  dem,  som  du  skal  arbejde  sammen  med.  Spred  ro, 
tro  og  fred  omkring  dig.  Lær  selv  at  være  ufølsom,  men  følsom,  når 
det  gælder  andre;  kritiser  dig  selv  —  ikke  de  andre;  vær  streng  mod 
dig  selv,  overbærende  mod  andre. 

»Vær  hård  mod  dig  selv,  mild  mod  andre«  i  det  store  værk,  som 
vor  Fader  har  kaldet  os  til  at  udføre  i  G.U.F. 

J.  Paul  Tegan,  præsident.  Inger  M.  Fischer,  sekretær. 


Kom  til  stævnet  i  Esbjerg  8.-10.  juli 

Fredag:  Udflugt  og  Guld  og  Grønt  Ral. 

Lørdag:  Forskellige  møder. 
Skuespil  og  anden  underholdning. 

Søndag:  Vidnesbyrdmøde  og  Gudstjeneste. 
Planlæg  Deres  sommerferie  til  8.-10.  juli 

Genealogisk  forening. 

Denne  forening  er  blevet  til  for  at  give  råd  og  hjælp  til  søskende 
med  hensyn  til  arbejdet  med  slægten,  og  jeg  vil  gerne  atter  gentage: 
Skriv  op,  —  og  skriv  op  i  tide. 

Alt  for  ofte  står  søskende  i  den  situation,  at  de  ikke  kender  datoer 
for  fødsel,  vielse  og  død  for  slægtninge,  de  har  kendt  godt  og  hvis 
begravelse  de  måske  endda  selv  har  været  med  til,  —  blot  at  de  ikke 
har  fået  datoen  skrevet  op  i  tide. 

Lad  mig  give  en  opstilling  over  de  oplysninger,  der  kræves  for 
hver  enkelt  person,  der  skal  gøres  tempelanbejde  for: 

1)  Hans  (hendes)  eget  fulde  navn. 

2)  Fødselsdato  og  -år. 

3)  Fødested:  By,  sogn  og  amt. 

4)  Faderens  fulde  navn. 

5)  Moderens  fulde  pigenavn. 

6)  Ægtefællens  navn  (pigenavn). 

7)  Ægtefællens  fødselsdato  og  -år. 

8)  Ægtefællens  fødested:  By,  sogn  og  amt. 

9)  Ægtefællens  faders  fulde  navn. 

10)  Ægtefællens  moders  fulde  pigenavn. 

11)  Vielsesdato  og  -år. 

12)  Vielsesstedet:  By,  sogn  og  amt. 

13)  Dødsdato  og  -år. 

14)  Dødsstedet:  By,  sogn  og  amt. 

15)  Oplysninger  for  alle  børn  i  ægteskabet  i  samme  omfang  som 
ovenfor. 

16)  Tilsvarende  oplysninger  for  alle  kødelige  søskende  til  ægte- 
fællerne. 

17)  Og  gerne  tilsvarende  oplysninger  om  bedsteforældrene. 

Se,  hvor  meget  det  er  blot  for  en  enkelt  person.  —  Tro  ikke,  at 
det  kan  I  sagtens  huske,  —  men  skriv  op  i  tide. 

Alt  for  ofte  får  vi  breve  fra  emigrerede  søskende,  der  mangler  oplys- 
ninger om  deres  tilbageblevne  slægt,  men  vi  kan  ikke  hjælpe  dem  med 
den  nyere  tid.  —  Fra  året  1890  til  nu  kan  der  ikke  skaffes  oplysninger 
fra  arkiverne,  og  ofte  er  det  således,  at  familien  ikke  ønsker  at  give 
oplysninger  fra  sig.  —  De  stiller  sig  mistænksomme  over  for  den  masse 
spørgsmål,  og  hvad  det  skal  gøre  godt  for. 

Derfor  skriv  op,  når  begivenheder  sker,  og  mangler  der  noget,  så 
se  at  få  det  fundet  lidt  efter  lidt. 

Mange  søskende  kan  vel  synes,  at  det  er  omstændeligt  og  for  be- 
sværligt at  give  sig  i  kast  med,  —  men  den  nye  tid  skal  enhver  klare 
selv,  —  så  kan  man  få  hjælp  af  genealogerne,  mod  en  rimelig  beta- 
ling, for  den  ældre  del  af  slægten. 

Her  tilråder  vi  atter,  at  man  sparer  op  til  at  betale  en  genealog  med, 
lidt  eller  meget  efter  evne,  og  genealogisk  forening  har  et  opsparings- 
system til  dette  formål..  —  Det  virker  i  lighed  med  »Julens  Glæde«, 

og  man  kan  få  sit  opsparede  beløb  udbetalt  til  en  genealog  til  beta- 
ling for  arbejdet,  eller  man  kan  få  det  frigivet,  hvis  det  måtte  ønskes. 

Vi  mangler  lidt  mere  gang  i  denne  opsparing,  og  anmoder  derfor 
sekretærerne  i  de  lokale  foreninger,  at  de  varetager  deres  pligt  med 
at  spørge  medlemmerne  i  hver  måned,  om  de  ønsker  noget  indbetalt 
på  deres  sparekonto.  —  Hvis  søskende  selv  skal  tage  initiativet,  bliver 
det  let  skubbet  ud  fra  gang  til  gang  og  glemt.  Derfor  har  vi  pålagt 
sekretærerne  denne  pligt  og  pligten  til  hver  måned  at  indsende  belø- 
bet til  Genealogisk  forenings  hovedbestyrelse,  missionskontoret,  Kø- 
benhavn. Og  det  er  præsidenternes  pligt  at  se  efter,  at  dette  bliver 
gjort. 

De  fornødne  kvitteringshæfter  og  indsendelseslister  forefindes.  — 
Sørg  for,  at  de  bliver  brugt. 

Genealogisk  forenings  hovedbestyrelse. 


I,  som  er  kaldede  til  arbejdet  . . . 

»En  lærers  arbejde  rækker  helt  ind  i  evigheden;  han  kan 
aldrig  vide,  hvor  eller  hvornår  hans  indflydelse  standser.« 

Henry  Brooks  Adams. 

Vi  vil  denne  gang  give  Dem  nogle  punkter  som  forslag  til  at  for- 
berede en  lektie: 

1.  Læs  først  lektien  grundigt  igennem  for  at  blive  fortrolig  med  dens 
indhold  og  for  at  blive  klar  over,  hvad  dens  hovedformål  er. 

2.  Understreg  lektiens  vigtigste  punkter;  det  er  dem,  De  skal  danne 
spørgsmål  udfra.  Det  hjælper  Dem  også  til  at  holde  lektien  inden- 
for visse  grænser,  og  til  at  føre  elevernes  tanker  i  en  bestemt  ret- 
ning. 

3.  Tænk  over,  hvilke  illustrationer,  De  vil  bruge,  det  være  sig  i  form 
af  billeder,  et  lille  digt,  en  erfaring,  De  har  haft  eller  en  lille  hi- 
storie. Hvis  De  har  et  flonelbrædt,  så  lav  nogle  store  bogstaver  og 
sæt  dem  derpå  så  de  danner  det  ord,  der  betegner  lektiens  emne. 
De  kan  naturligvis  bruge  en  tavle  til  dette. 

4.  Tænk  også  på,  om  ikke  lektien  har  noget  at  sige  Dem  og  Deres 
elever  med  hensyn  til  det  daglige  liv;  resultatet  af  en  klassetime 
skulle  altid  være,  at  alle  fik  noget  at  leve  efter,  og  ikke  blot  hørte 
på  en  »forelæsning«. 

5.  Når  De  er  kommet  igennem  lektien,  skulle  der  gerne  være  så  meget 
tid  tilbage,  så  De  kan  stille  nogle  spørgsmål  angående  det,  De  lige 
har  gennemgået.  I  stedet  for  spørgsmål  kan  man  til  børnene  have 
nogle  forskellige  »ordlege«.  De  vil  hurtigt  på  denne  måde  blive 
klar  over,  om  eleverne  i  det  hele  taget  har  fået  noget  ud  af  lek- 
tien, og  det  har  betydning  for  Dem  selv,  da  De  så  må  tænke  over, 
om  det  muligvis  er  Dem,  der  er  skyld  i  det,  og  hvorledes  De  kan 
gøre  det  bedre  næste  gang. 

Vi  skal  nu  give  Dem  et  eksempel  på  en  lekties  opbygning: 

Lad  os  1".  eks.  betragte  en  lektie,  som  hedder: 

HVORLEDES  SKAL  VI  LEVE  VOR  RELIGION 
med  undertitlen: 

»Sand  lykke  kommer  til  den,  som  forglemmer  sig  selv 
for  at  hjælpe  andre.« 
Formålet  med  denne  lektie  vil  altså  være  at  lære,  hvorledes  vi  kan 
hjælpe  andre. 

Til  indledning  kan  De  fortælle,  at  alle  mennesker  er  Guds  børn,  og 
måske  vise  billeder  af  forskellige  folkeslag. 

Vis  derefter   f.  eks.   et   billede   af  Præsident  David   O.  McKay.   Sæt 
ham  op  som  det  store  eksempel,  han  er  som 
En  god  fader, 
En  god  ven, 
En  god  borger, 
En  god  sidste  dages  hellig. 
Hvis   De   har  et  flonelbrædt,   så  lav   nogle   store  bogstaver   og  sæt 
disse  egenskaber  op  med  dem  ved  siden  af  Præsidentens  billede. 

Disse  karaktertræk  må  De  forklare  yderligere,  og  derefter  kommer 
vi  til  spørgsmålet: 

Hvad  kan  VI  gøre  for  at  udvikle  disse  egenskaber  hos  os  selv? 

1.  Vi  kan  være  forstående  - 

2.  Vi  kan  være  gode  mod  alle  - 

3.  Vi  kan  være  hjælpsomme  over  for  alle  - 

4.  Vi  kan  være  ærlige  - 

0.  Vi  kan  være  interesserede  i,  hvad  der  foregår  omkring  os  - 

6.  Vi  kan  være  gode  medlemmer  af  organisationen  ved  at  tage  del  i 
lektien. 

Hvis  De  så  altid  har  een  eller  to  historier  parat,  der  kan  illustrere 
hjælpsomhed  i  det  daglige  liv,  eller  De  kan  fortælle  lignelsen  om  Den 
barmhjertige  Samaritan,  så  skulle  De  kunne  få  en  god  klassetime,  og 
synes  De  i  grunden  ikke,  det  er  den  ulejlighed  værd,  som  det  koster 
Dem??? 

Klassen  kan  tage  aktiv  del  ved  at  svare  på  følgende  spørgsmål: 

1.  Har  I  nogensinde  været  ude  for  et  menneske,  som  trængte  til  jeres 
hjælp? 

2.  Hjalp  I  dem  så? 

3.  Følte  I  nogen  glæde  ved  således  at  være  til  lidt  hjælp  for  andre? 


Vi  har  nu  prøvet  at  stille  et  forslag  op  om  behandling  —  eller  for- 
beredelse —  af  en  lektie;  vi  håber,  at  De  vil  benytte  det  som  et  mon- 
ster til  eventuelt  at  lave  Deres  egen  fremgangsmåde.  Men  fremfor  alt: 
Gå  aldrig  uforberedt  til  Deres  klasse! 

Med  de  bedste  hilsener  fra 

HOVEDBESTYRELSERNE 

tKredsfærernes  budskab. 

Trosartiklerne 

Artikel  9:  »Vi  tror  alt,  hvad  Gud  har  åbenbaret,  alt,  hvad 
han  nu  åbenbarer,  og  vi  tror,  at  han  endnu  vil  åbenbare 
mange  store  og  vigtige  ting  angående  Guds  rige.« 

Ny  åbenbaring. 

De  sidste  dages  helliges  religion  hviler  fast  på  en  grundvold  af  åben- 
baringer og  vejledninger  af  profeter.  Den  står  og  falder  med  denne 
påstands  virkelighed.  Jesu  Kristi  Kirke  af  Sidste  Dages  Hellige  indgår 
ikke  noget  kompromis  med  dem,  der  spotter  syner,  åbenbaringer  eller 
muligheden  af  personlige  sendebud  fra  Guds  nærværelse.  Den  erklæ- 
rer tydeligt,  at  ved  evangeliets  gengivelse  viste  Gud,  den  evige  Fader, 
og  Jesus  Kristus,  hans  Søn,  Johannes  Døberen,  Peter,  Jakob  og  Johan- 
nes, Elias,  Moses  og  andre  sig  personligt  på  jorden  for  at  overbringe 
myndighed,  nøgler  og  instruktioner.  Ingen  anden  kirke  på  jorden  på- 
står noget  sådant.  Ingen  anden  kirke  kan  tilbyde  en  så  forbavsende 
række  himmelske  autoriteter  til  at  stå  bag  sin  påstand  om  guddomme- 
lig oprindelse. 

Vi  tror,  at  alle  mennesker  kan  blive  inspireret  gennem  den  Hellig- 
ånds lys,  men  kun  de,  som  er  guddommeligt  bemyndiget,  kan  modtage 
åbenbaringer  for  folket.  Inspirerede  udtalelser  fra  mænd,  som  taler 
ved  den  Helligånds  kraft,  er  hellig  skrift  for  folket.  (L.  &  P.  68:4). 
Gennem  alle  uddelinger,  fra  Adam  til  Johannes  Åbenbareren,  har  Her- 
ren ledet  sit  folks  sager  ved  personlige  meddelelser  gennem  sine  tje- 
nere. Åbenbaringer,  der  har  tilknytning  til  de  forhåndenværende  om- 
stændigheder, er  karakteristiske  for  Kirken.  Åbenbaring  er  det  vig- 
tigste i  Kirken.  »Uden  syner  forvildes  et  folk.«  (Ordspr.  29:18).  Guds 
stemme  er  blevet  hørt  i  de  sidste  dage,  idet  han  kalder  sit  folk  til  et 
sikkert  sted,  og  direkte  åbenbaring  findes  stadig  som  en  velsignelse 
i  Kirken  i  disse  sidste  dage.  Vi  citerer  præsident  Joseph  F.  Smith: 
»Det  er  de  enkelte  menneskers  ret  at  blive  inspireret  og  modtage  til- 
kendegivelser af  den  Helligånd  til  deres  personlige  vejledning  for  at 
styrke  deres  tro  og  opmuntre  dem  i  deres  retfærdige  gerninger,  i  at 
være  trofaste,  og  i  at  overholde  de  befalinger,  som  Gud  har  givet  dem; 
det  er  hver  mands  og  hver  kvindes  privilegium  at  modtage  åbenba- 
ringer i  denne  hensigt,  men  ikke  længere.«  (Gospel  Doctrine,  s.  41). 
Gennem  alle  uddelinger  har  Herren  åbenbaret  sin  vilje  til  sit  folk. 
Han  gør  det  også  nu,  og  vil  fortsætte  at  gøre  det  i  fremtiden.  Åben- 
baring er  kendetegnet  på  den  sande  Kirke.  Uden  denne  guddommelige 
vejledning  kunne  Kirken  ikke  fuldføre  sine  store  mål  i  verden. 

Ny  åbenbaring  er  et  af  Jesu  Kristi  evangeliums  udprægede  og  fun- 
damentale principper.  Jesu  Kristi  Kirke  af  Sidste  Dages  Hellige  hviler 
fast  på  grundvolden  af  åbenbaringer  fra  Gud. 

tKredslærermdemes  budskab 


»1  har  ikke  i  hjertet  ønsket  at  forstå,  derfor  har  I  ikke 
været  vise.«  (Mosiah  12:27). 

Formål:  At  tilskynde  os  til  samvittighedsfuldt  at  stræbe 
efter  at  forstå  Herrens  ord. 

Hvilken  dyrebar  skat  er  ikke  forståelse?  Den  dæmper  og  mildner 
vore  tanker  og  handlinger,  udvikler  tålmodighed  og  venlighed,  fjerner 
fordom  og  selviskhed  fra  menneskenes  hjerter. 

Fra  sammenhængen  af  citatet  fra  Mosiah  er  det  indlysende,  at  Abinadi 
krævede  præsterne  til  regnskab  for  deres  mangel  på  forståelse  af  Guds 
ord  til  at  undervise  folket  på  rette  måde.  Det  er  afgjort,  at  et  menne- 
ske for  at  være  klogt  i  hjertet  må  ønske  at  forstå  Herrens  ord.  Vi  må 
bevidst  stræbe  derefter,  ellers  kan  vi  let  blive  forvirret  eller  ledes  til 
fejlagtige  trosopfattelser.  De  mange  fortolkninger  og  udlægninger  af 
Herrens  ord,  der  eksisterer  i  dag,  bevidner  denne  kendsgerning. 

Det  at  forstå  Guds  ord  korrekt,  er  ikke  altid  noget,  der  falder  men- 
nesket naturligt,  og  derfor  er  det  nødvendigt  at  ønske  at  forstå  i  hjer- 
tet. »Ransag  skrifterne«  (Joh.  5:39)  bliver  vi  påbudt.  »Jeg  giver  jer 
disse  ord  til  at  overveje  i  hjertet . . .  søg  mig  flittigt,  så  skal  I  finde 
mig.«   (L.  &  P.  88:62,  63). 

Hvordan  modtager  det  enkelte  menneske  et  vidnesbyrd  om  evan- 
geliet? Det  kommer  i  sidste  instans  gennem  et  forstående  hjerte.  Det 
er  ikke  nok  at  anerkende  det  sunde  og  rigtige  i  logikken  eller  argu- 
mentationen. Logikken,  det  fornuftsmæssige  i  evangeliet,  kan  være  det 
indledende  skridt  ved  omvendelsen,  men  hjertet  må  røres  og  må  er- 
kende dets  sandhed  gennem  den  Helligånds  kraft.  Det  råd,  der  gives 
angående  studiet  af  Mormons  Bog  i  Moroni  10:4 — 5,  er  også  en  vej- 
leder til  forståelsen  af  andre  Guds  ord: 

»Og  når  I  modtager  disse  ting,  formaner  jeg  jer  til  at  adspørge  Gud, 
den  evige  Fader,  i  Kristi  navn,  om  disse  ting  ikke  er  sande;  og  der- 
som I  beder  af  oprigtigt  hjerte  og  med  fast  forsæt  samt  med  tro  på 
Kristus,  da  vil  han  åbenbare  sandheden  deraf  for  jer  gennem  den  Hel- 
ligånds kraft.  Og  gennem  den  Helligånds  kraft  kan  I  kende  sandheden 
i  alle  ting«. 

Mange  mennesker  bærer  vidnesbyrd  om,  at  for  hver  gang  de  læser 
skriften,  får  de  en  dybere  forståelse  deraf.  Nye  tankeperspektiver  åb- 
nes for  dem,  nyt  lys  gives  der  dem,  og  man  forstår  den  dybere  be- 
tydning. Man  kan  høre  folk  sige:  »Jeg  har  læst  Mormons  Bog  femten 
gange,  og  hver  gang  har  jeg  fået  ny  og  bedre  indsigt  i  evangeliets  prin- 
cipper.« 

Når  vi  ikke  i  hjertet  ønsker  at  forstå  Guds  ord,  er  det  som  om  »vi 
jo  ser  i  et  spejl.«  (1.  Kor.  13:12).  Falske  lærdomme  og  forskellige  for- 
tolkninger  kan    akcepteres   under   sådanne    forhold.   Hvis   vi   er   lær- 

villige,  dersom  vort  sind  og  hjerte  er  fordomsfri  og  vi  søger  sandhe- 
derij  så  vil  sandheden  komme  til  os. 

Salomon  advarer  og  formaner  os:  »Køb  forstand  for  alt,  hvad  du 
har.«  (Ordsp.  4:7).  Deri  ligger  visdom. 

Personlige  nyheder  fra  nær  og  fjern. 

Fødselsdage: 

Aalborg:  Den  8.  marts  fylder  søster  Marie  Gerlach  60  år.  Hjertelig 
til  lykke! 

Vejle:  Den  12.  marts  fylder  søster  Anna  Selvilla  Johansen  75  år. 
Hjertelig  til  lykke! 

Odense  distrikt  :  Den  26.  marts  fylder  søster  Anna  Hansen, 
Svendborg,  80  år.  Hjertelig  til  lykke! 

Aalborg  distrikt:  Den  29.  marts  fylder  broder  Niels  H.  Degn, 

Hadsund,  75  år.  Hjertelig  til  lykke! 

Esbjerg  distrikt:  Den  1.  april  fylder  broder  Mikkel  H.  Jensen, 

Ribe,  60  år.  Hjertelig  til  lykke! 

Hilsen  fra  U.S.A.:  Tidligere  missionær  i  den  danske  mission,  John 
Boyd  Nielsen,  der  for  tiden  aftjener  sin  værnepligt  i  den  amerikan- 
ske hær,  sender  gennem  »Stjernen«  sine  hjerteligste  hilsener  til  alle 
missionærer,  søskende  og  venner  i  Danmark. 


Fra  missionsmarken 


København:  Tirsdag  den  14.  december  1954  afholdt  Kvindelig 
hjælpeforening  i  København  sin  årlige  julemiddag  for  de  ældre  sø- 
skende. Salen  var  smukt  pyntet,  og  der  blev  serveret  flæskesteg  med 
rødkål  samt  fløderand  med  frugter.  Vi  havde  den  glæde  at  have  Kir- 
kens arkitekt,  broder  Edward  O.  Anderson,  og  hans  hustru  blandt  os, 
og  missionspræsident  Junius  M.  Sorensen  og  broder  Anderson  talte 
til  os.  Efter  middagen  var  der  underholdning,  bestående  af  solosang 
og  kvartet  ved  missionærer,  oplæsning  ved  Bente  Treberg:  »Flugten 
til  Ægypten«,  samt  julesange  ved  Kvindelig  hjælpeforenings  sangkor. 
Til  slut  opførtes  det  lille  skuespil  »Når  klokkerne  ringer«,  fremført 
af  nogle  unge  søstre,  og  det  havde  bud  til  os  alle.  Efter  underhold- 
ningen dansede  vi  om  juletræet  til  tonerne  af  de  kendte  julesange,  og 
så  spilledes  der  op  til  dans,  og  alle  svingede  sig  lystigt  i  både  gam- 
meldags og  moderne  dans.  Tilstede  64.  /.  L. 

12,1 


Herning:  Vi  bringer  hermed  et  par  forsinkede  billeder  fra  Herning 
grens  julefest  og  nytårsfest,  som  begge  blev  refereret  i  sidste  nummer 
af  »Stjernen«. 


Julefest  i  Herning. 


Nytårsfest  i  Herning. 

^ 

Kanders:  Den  18.  januar  afholdt  Randers  Mia  Maid-klasse  sin  ro- 
senaften. Efter  de  indledende  sange  og  bøn  bød  søster  Grethe  Bryldt 
velkommen  til  alle  dem,  der  var  tilstede.  Missionær,  søster  Ruth  Hen- 
drickson  talte  om  »Rosens  symbol«,  og  derefter  blev  «Rosenbuketten« 
bundet: 

1.  Søster  Grethe  Bryldt  valgte  den  gule  rose,  som  betyder  godhed 
og  oprigtighed. 

Missionær,  søster  Elva  Andersen  valgte  en  gul-rød  rose,  som  be- 
tyder tilfredshed  ved  solnedgang. 

Søster  Kirsten  Bryldt  valgte  en  lyserød  rose,  som  betyder  ren- 
hed gennem  livet. 

Missionær,   søster  Ruth   Hendrickson   valgte   en   mørkerød   rose, 
som  betyder  mod  til  at  holde  Guds  bud  og  befalinger. 


Fra  Mia  Maids  Rosenaften  i  Randers. 

Efter  at  »Rosenbuketten«  var  bundet,  sang  vi  »Fast  som  de  evige 
bjerge«.  Mia  Maid-lærerinden  overgav  buketten  til  G.U.F.s  præsident, 
ældste  Marlin  Andersen,  som  derefter  holdt  en  kort  tale  om,  hvor  tak- 
nemmelig han  var  for  Mia  Maid-klassen.  Til  sidst  sang  vi  »Zions  ung- 
dom«, og  ældste  George  Jensen  sluttede  med  bøn.  Kakao,  boller  og 
kage  blev  serveret  til  alle,  der  var  tilstede.  Alle  følte,  at  Guds  Ånd 
havde  været  tilstede,  og  de  var  meget  tilfredse  med  aftenen.  Tilstede 
ialt  11.  E.  A. 

RETTELSE 

Ordinationer:  I  februar  nummeret  stod  under  Odense  den  12.  de- 
cember, at  Svend  Eigil  Jensen  blev  ordineret  til  ældste  af  Erik  An- 
dersen; dette  skyldes  en  beklagelig  fejltagelse  fra  grenens  side,  Svend 
Eigil  Jensen  blev  ordineret  til  ældste  af  missionspræsident  Junius  M. 
Sorensen. 

Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


DÅB 

AALBORG:  Leron    Johnsen,    håndspålæggelse 

2  3.   januar:  ^  ældste  Paul  C.  Burgoyne. 

John    Clifford   Nielsen,    døbt   af  Anna-Elly    Jensen    Friis,     døbt 

ældste  Laurel  D.  Madsen,  hånds-  af     ældste     A-     Leron     dimsen, 

pålæggelse  af  ældste  Charles  Co-  håndspålæggelse    af    samme. 

Torkil  Emil  Dressø,  døbt  af 
ældste  A.  Leron  Johnsen,  hånds- 
pålæggelse af  ældste  Gilbert  T. 
Olsen. 

2  3.   januar:  Lea    Mona    Sørensen,    døbt    af 

Else    Louise    Frederikke    Niel-  ældste      S.     La  Var     Christensen, 

sen   Petersen,    døbt    af   ældste   A.  håndspålæggelse   af   samme. 


chrane. 
KØBENHAVN: 


Vi  ønsker  de  nye  søskende  hjertelig  til  lykke  og  velkommen  i  Kirken! 


Velsignelser: 

København:  5.  september  1954:  Herbert  Christophersen  og  Anni 
Margrethe  Larsen  Christophersens  datter,  Elin  Christophersen,  vel- 
signet af  Harry  Petersen. 

Horsens:  16.  januar:  Laurits  Michael  Petersen  og  Ingrid  Elise  Ja- 
cobsen Petersens  søn,  Hans- Verner  Sylvest  Petersen,  velsignet  af  æld- 
ste Wayne  H.  Hansen. 


Emigrationer: 

Aarhus:  '  j uli  1954  er  Ove  Lauritz  Vohlert  Nielsen  emigreret  til 
Salt  Lake  City,  Utah. 

Aalborg:  Den  28.  december  1954  er  Birgit  Larsen  emigreret  til  Bur- 
lingame,   California. 

Den  13.  januar  er  Verner  Henry  Andersen,  Harriet  Lydia  Mariane 
Nielsen  Andersen  og  Bent  Kalf  Andersen  emigreret  til  Salt  Lake  City, 
Utah. 

Esbjerg:  Den  14.  januar  er  Alma  Nikkoline  Christiansen  Christen- 
sen og  Birgit  Christensen  emigreret  til  Orem,  Utah. 

Dødsfald: 

København  distrikt.  Den  18.  januar  døde  søster  Hedevig  Jen- 
sen, Helsingør,  66  år  gammel,  og  blev  begravet  i  Helsingør  under  Kir- 
kens ledelse  den  22.  januar.  Æret  være  søster  Jensens  minde! 

HEDEVIG  JENSEN  IN  MEMORIAM 

Da  meddelelsen  indløb,  at  søster  Hedevig  Jensen,  Helsingør,  var  af- 
gået ved  døden,  fyldtes  vore  hjerter  med  en  følelse  af  tomhed.  Vore 
tanker  gik  øjeblikkeligt  til  Helsingør  og  søstrene  Jensens  hyggelige, 
gæstfrie  og  kærlige  hjem,  hvor  vi  så  mange  gange  har  aflagt  besøg, 
og  hvor  der  i  årenes  løb  er  blevet  afholdt  så  mange  herlige  og  inspire- 
rende små  møder,  ofte  ikke  mere  end  ti-tolv  personer  til  stede. 

I  Johs.  1:47  finder  vi  følgende  linier:  »Da  Jesus  så  Natanael  kom- 
me hen  imod  sig,  siger  han  om  ham:  Se,  det  er  i  sandhed  en  israelit, 
i  hvem  der  ikke  er  svig«.  Disse  linier  randt  os  ihu,  da  budskabet  om 
søster  Jensens  bortgang  nåede  os.  Gennem  alle  de  år,  vi  har  haft  den 
store  glæde  at  kende  søster  Jensen,  har  vi  kun  haft  gode  minder  om 
den  afdøde,  en  ædel  og  ophøjet  person,  i  hvem  der  ikke  fandtes  svig. 
Kan  et  menneske  få  noget  bedre  eftermæle  end  det,  Jesus  har  givet 
udtryk  for  i  Johannes-Evangeliet? 

Søster  Jensen  døde  som  en  trofast  sidste  dages  hellig,  for  hvem  kir- 
ken og  evangeliet  var  livet  selv.  I  alle  de  år,  hun  var  medlem  af  kir- 
ken, glædede  og  frydede  hun  sig  ved  evangeliets  sandhed,  som  hun 
havde  fundet  i  Kristi  genoprettede  kirke.  Hun  var  selvopofrende,  kær- 
lig og  venlig  mod  alle,  og  gennem  evangeliets  påvirkning  og  efterlevel- 
sen deraf  blev  hun  et  ædelt  og  sjældent  menneske,  om  hvem  Herren 
vil  sige:  »Vel,  du  gode  og  tro  tjener,  du  har  været  tro  over  lidt,  jeg 
vil  sætte  dig  over  meget;  gå  ind  til  din  Herres  glæde«. 

Vi  sender  søster  Ingeborg  Jensen  vore  hjerteligste  hilsener,  hun, 
som  så  smukt  delte  alle  livets  tilskikkelser  med  Hedevig,  ligeledes  de 
andre  efterladte,  som  nu  hårdt  vil  savne  deres  kære  søster. 

Gud  velsigne  jer  alle! 

Krista  og  Orson  B.  West. 
Salt  Lake  City. 

Missionærforflyttelser: 

21.  januar:  Hans  Stanley  Hansen  fra  Amager  til  Aalborg. 

28.  januar:  Figat  H.  Breum  fra  Sønderborg  til  Esbjerg.  Grant  J. 
Smith  fra  Sønderborg  til  Esbjerg. 

9.  februar:  Jeremy  C.  Sorensen   fra  Esbjerg  til  København. 

12.  februar:  A.  Leron  Johnsen  fra  København  til  Herning. 
14.  februar:  Gerald  A.  Jensen  fra  Herning  til  Esbjerg. 

Missionærankonistcr: 

Med  »Stockholm«  fra  New  York  er  følgende  missionærer  den  29. 
januar  ankommet  til  den   danske  mission: 

Holger  Bertel  Christian  Tychsen  fra  Raymond,  Alberta,  Canada,  be- 
skikket til  at  arbejde  i  Amager  gren. 

Ralph  Lyman  Nielsen  fra  Los  Angeles,  California,  beskikket  til  at 
arbejde  i  Aalborg. 

Clarence  Golden  Jensen  fra  Huntsville,  Utah,  beskikket  til  at  arbejde 
i  Randers. 

Den  2.  februar  er  søster  Maja  Johanne  Jensen  fra  Aalborg  blevet 
kaldet  som  missionær  og  beskikket  til  at  arbejde  i  Odense. 

Med  »Stavangerfjord«  fra  New  York  er  Freddy  Dean  Neal  fra  Woods 
Cross,  Utah,  den  7.  februar  ankommet  til  den  danske  mission  og  be- 
skikket til  at  arbejde  i  Aalborg. 

Vi  byder  de  nye  missionærer  hjertelig  velkommen  til  den  danske 
mission. 


Holger  B.  C.  Tychsen.         Ralph  L.  Nielsen.  Clarence  G.  Jensen. 


Freddy  Dean  Neal. 


Hanne  Jensen. 

